pythainlp/thai-wiki-dataset-v4 huggingface dataset:
คนเลี้ยงแกะรับสาร

คนเลี้ยงแกะรับสาร  เป็นฉากในเหตุการณ์การประสูติของพระเยซูที่ระบุในคัมภีร์ไบเบิลในลูกา 2 เป็นฉากที่ทูตสวรรค์บอกกับกลุ่มคนเลี้ยงแกะเรื่องการประสูติของพระเยซู ฉากนี้เป็นหัวข้อทั่วไปในศิลปะคริสเตียนและเพลงเทศกาลคริสต์มาส 
เรื่องราวในคัมภีร์ไบเบิล.
ฉากคนเลี้ยงแกะรับสารบรรยายไว้ในวรรคที่ 8-10 ในบทที่ 2 ของพระวรสารนักบุญลูกา ขณะที่พวกคนเลี้ยงแกะกำลังดูแลฝูงแกะอยู่กลางทุ่งใกล้กับเบธเลเฮม ก็มีทูตสวรรค์มาปราฏต่อหน้าพวกเขาทำให้พวกเขาตื่นกลัว ทูตสวรรค์อธิบายว่าตนมีข่าวดีสำหรับทุกผู้คนโดยกล่าวว่า "ในวันนี้ พระผู้ช่วยให้รอดของพวกท่านคือพระคริสต์องค์พระผู้เป็นเจ้ามาประสูติที่เมืองของดาวิด นี่จะเป็นหมายสำคัญสำหรับพวกท่าน คือท่านจะพบพระกุมารนั้นพันผ้าอ้อมนอนอยู่ในรางหญ้า"
จากนั้นก็มีชาวสวรรค์กลุ่มใหญ่ปรากฏกายขึ้นและสรรเสริญพระเจ้าว่า "พระสิริจงมีแด่พระเจ้าในที่สูงสุด ส่วนบนแผ่นดินโลก สันติสุขจงมีท่ามกลางมนุษย์ทั้งหลายที่พระองค์โปรดปรานนั้น" เหล่าคนเลี้ยงแกะตัดสินใจทำตามที่ทูตสวรรค์ว่าไว้ เดินทางไปยังเบธเลเฮม แล้วพบกับมารีย์ โยเซฟ และพระกุมารเยซูที่บรรทมในรางหญ้าตามที่ทูตสวรรค์ได้บอกพวกเขาได้ จากนั้นจึงเป็นฉากการนมัสการของคนเลี้ยงแกะ
เสือแบล็ค ท.พราน 49

เสือแบล็ค ท.พราน 49 มีชื่อจริงว่า ณัทธรภูมิ แก้ววัฒนเมธา (ชื่อเล่น แบล็ค) เกิดวันที่ 6 กรกฎาคม พ.ศ. 2539 เป็นนักมวยไทยชาวไทย
ประวัติ.
เสือแบล็คเป็นชาวเพชรบุรี อยู่ในชุมชนชาวกะเหรี่ยง ตำบลป่าเด็ง อำเภอแก่งกระจาน จังหวัดเพชรบุรี ที่บ้านมีอาชีพทำไร่ทำสวน มีชีวิตลำบากยากจน เริ่มชกมวยตั้งแต่อายุ 7 ขวบ ตามพี่ชาย ก้องภพ ท.พราน 49 โดยออกตระเวนชกไปตามภูธร จากนั้นชกที่กรุงเทพมหานครเมื่ออายุ 12 ปี
เดิมใช้ในสังเวียนหลายชื่ออย่าง กัมปนาท ท.พราน49, คัมแบ็ค พันธ์ยุทธภูมิ จนเมื่อ พ.ศ. 2563 เปลี่ยนชื่อมาเป็น "เสือแบล็ค" โดยไฟต์แรกเจอกับฟาบิโอ เรอิส จากโปรตุเกส สามารถชนะน็อกยกสอง จึงตัดสินใจเลือกใช้ฉายานี้มาตลอด
เสือแบล็คและพี่ชายได้สร้างค่ายมวยชื่อ ค่ายศิษย์อันดามัน ที่บ้านเกิดตัวเอง โดยได้รับเงินสนับสนุนจากชาตรี ศิษย์ยอดธง จำนวน 5 แสนบาท
พ.ศ. 2566 เสือแบล็คมีรายการชกกับวันแชมเปียนชิพ ในรายการ "วันลุมพินี" โดยชนะ 4 ไฟต์ติดต่อกัน คือ ธนูเงิน เอฟเอ.กรุ๊ป (น็อกยก 2), เลนนี บลาซี (ทีเคโอยก 3), ชินจิ ซูซูกิ (น็อกยก 2) และเคร็ก โคกลีย์ (น็อกยก 1) ทำให้ได้รับสัญญาเป็นนักกีฬาวันแชมเปียนชิพ มูลค่า 100,000 ดอลลาร์สหรัฐ (หรือราว 3.5 ล้านบาท)
พ.ศ. 2567 หลังได้เซ็นสัญญาเป็นนักกีฬาวันแชมเปียนชิพ ประเดิมนัดแรกในรายการ "วันไฟต์ไนต์ 18" (ONE Fight Night 18) พบกับสเตฟาน โคโรดี นักชกจากประเทศไอร์แลนด์ โดยเอาชนะคะแนนเอกฉันท์
ชีวิตส่วนตัว.
เสือแบล็คมีบุตรชายสองคนชื่อไทเกอร์กับชีตาร์
สามประสานศักดิ์สิทธิ์

ในวงการฟุตบอล สามประสานศักดิ์สิทธิ์ หมายถึง ผู้เล่นสามคนของแมนเชสเตอร์ยูไนเต็ด ได้แก่ จอร์จ เบสต์, เดนิส ลอว์ และเซอร์บ็อบบี ชาร์ลตัน ซึ่งช่วยให้ยูไนเต็ดกลายเป็นทีมสโมสรจากอังกฤษทีมแรกที่คว้าแชมป์ยูโรเปียนคัพในปี 1968
ชาร์ลตันเป็นสมาชิกของกลุ่มบัสบีเบบส์ ซึ่งเป็นกลุ่มนักเตะดาวรุ่งมากพรสวรรค์ที่นำเข้ามาอยู่ในศูนย์ฝึกเยาวชนของสโมสรโดยเซอร์แมตต์ บัสบี ผู้จัดการทีมและจิมมี เมอร์ฟี ผู้ช่วยของเขา เช่นเดียวกับโจ อาร์มสตรอง แมวมองของสโมสรผู้ค้นพบชาร์ลตันในปี 1953 และเบสต์ในปี 1961 รวมถึงคนอื่น ๆ ลอว์มาจากโตริโนในอิตาลีด้วยค่าตัวเป็นสถิติสโมสรในขณะนั้นที่ 115,000 ปอนด์ในปี 1962 โดยก่อนหน้านี้เคยเล่นให้กับฮัดเดอส์ฟีลด์ทาวน์และแมนเชสเตอร์ซิตี
ชาร์ลตันลงประเดิมสนามให้กับทีมชุดใหญ่ของยูไนเต็ดเมื่อวันที่ 6 ตุลาคม 1956 และยิงได้ 2 ประตูในเกมที่เปิดบ้านชนะชาร์ลตันแอธเลติก 4–2 ลอว์ลงประเดิมสนามให้กับยูไนเต็ดเมื่อวันที่ 18 สิงหาคม 1962 โดยทำประตูในเกมที่เสมอกับเวสต์บรอมมิชอัลเบียน 2–2 แม้ว่าเบสต์จะประเดิมสนามให้กับทีมชุดใหญ่ของยูไนเต็ดในเกมเยือนเวสต์บรอมมิชอัลเบียนเมื่อวันที่ 14 กันยายน 1963 แต่ก็จะไม่เป็นเช่นนั้นจนกว่าจะถึงการแข่งขันแบบย้อนกลับที่พบกันในโอลด์แทรฟฟอร์ดในวันที่ 18 มกราคม 1964 เมื่อทั้ง 3 คนลงเล่นเป็นตัวจริงร่วมกัน ในชัยชนะ 4–1 โดยทั้ง 3 คนทำประตูได้ ซึ่งลอว์ยิงได้ 2 ประตู
ในช่วงทศวรรษที่ 1960 ทั้ง 3 คนได้รับการโหวตให้เป็นผู้ชนะบาลงดอร์ ซึ่งเป็นรางวัลที่มอบให้กับผู้เล่นที่ดีที่สุดในโลก ลอว์ชนะในปี 1964 ชาร์ลตันชนะในปี 1966 และเบสต์ชนะในปี 1968 ตั้งแต่นั้นมา มีเพียงคริสเตียโน โรนัลโดเท่านั้นที่ได้รับรางวัลนี้ขณะเล่นให้กับยูไนเต็ด โดยได้รับรางวัลในปี 2008 รวมกันผู้เล่นทั้ง 3 คนทำได้ 665 ประตูจาก 1,633 เกม บิลล์ แชงคลี ตำนานผู้จัดการทีมลิเวอร์พูล เล่าถึงเรื่องราวในอดีตที่เขาสร้างทีมลิเวอร์พูลขึ้นมาด้วยจิตวิทยาอย่างยอดเยี่ยมก่อนเกมกับยูไนเต็ด "ผมหยิบโมเดลของบ็อบบี ชาร์ลตัน, เดนิส ลอว์ และจอร์จ เบสต์ ออกมาแล้วใส่ไว้ในกระเป๋าซ้ายของผม จากนั้นผมก็บอกกับนักเตะของเราว่า 'อย่ากังวลเรื่องพวกเขาเลย พวกเขาเล่นไม่ได้เลย' แน่นอนว่ามันเป็นเรื่องของจิตวิทยา ชาร์ลตัน, เบสต์ และลอว์ คือสามนักเตะที่ดีที่สุดในโลก"
<templatestyles src="Template:Quote_box/styles.css" />
คุณคงเห็นเคมีที่ยอดเยี่ยมระหว่างพวกเขาได้ทันที นักเตะชั้นยอดรู้วิธีเล่นร่วมกัน ไม่ว่าเกมจะดุเดือดแค่ไหน คุณก็รู้ดีว่าบ็อบบีสามารถยิงประตูได้จากที่ไหนก็ได้ที่พระเจ้าเท่านั้นที่รู้ เดนิสอาจทำอะไรบางอย่างจากความว่างเปล่าในกรอบเขตโทษ หรือจอร์จอาจทำอะไรมหัศจรรย์บางอย่าง
 — แพ็ดดี ครีแรนด์.
เบสต์เสียชีวิตเมื่อวันที่ 25 พฤศจิกายน ค.ศ. 2005 โดยลอว์และชาร์ลตันเป็นคนสุดท้ายที่ไปเยี่ยมเขาที่โรงพยาบาล หนึ่งปีต่อมา มีการประกาศว่าจะมีการสร้างรูปปั้นของทั้งสามคนไว้ด้านนอกสนามโอลด์แทรฟฟอร์ด ซึ่งในที่สุดก็ได้เปิดตัวในปี ค.ศ. 2008
ศศิธร วัฒนกุล

ศศิธร (รามโกมุท) วัฒนกุล (ชื่อเล่น: ลอร่า) เป็นพิธีกร นางแบบ นักเขียนชาวไทย และนักกิจกรรมรณรงค์เลี้ยงลูกด้วยนมแม่ 
ประวัติ.
ลอร่า เริ่มต้นงานพิธีกร กับรายการ "ที่นี่..ประเทศไทย" ซึ่งเป็นรายการเกี่ยวกับครอบครัว คู่ ไชยวัฒน์ อนุตระกูลชัย นอกจากงานด้านพิธีกร เธอยังเป็นพรีเซ็นเตอร์ นางแบบ กรรมการคัดเลือกนิทานเด็กรางวัลแว่นแก้ว นักเขียนหนังสือส่งเสริมการเลี้ยงลูกด้วยวิถีธรรมชาติและจิตวิทยาเชิงบวก
ลอร่า สมรสกับ รต.สิษฐ วัฒนกุล มีลูกสาวชื่อ ศิศิรา วัฒนกุล ลูกชายชื่อ ศิลา วัฒนกุล เธอให้ความสำคัญกับการเลี้ยงลูกด้วยนมแม่ โดยใช้นมแม่เลี้ยงลูกจนถึงอายุ 3 ขวบ รวมทั้งรณรงค์การใช้นมแม่อย่างต่อเนื่อง ได้รับเลือกเป็นกรรมการมูลนิธิศูนย์นมแม่แห่งประเทศไทย และเป็นพรีเซ็นเตอร์ ยุติความรุนแรง ของบ้านพักฉุกเฉิน (สมาคมส่งเสริมสถานภาพสตรีฯ บ้านพักฉุกเฉิน ดอนเมือง)
นอกจาการณรงค์เรื่องนมแม่ ลอร่ายังผลิตรายการเกี่ยวกับครอบครัว ผ่านทางยูทูป ชื่อ "ลอร่า อาสา (LAURA ASA)" โดยรายการนี้ ได้รับรางวัล SIAMRATH ONLINE AWARD 2022
โกปาอาเมริกา 2024

โกปาอาเมริกา 2024  เป็นการแข่งขันฟุตบอลโกปาอาเมริกา ครั้งที่ 48 ซึ่งเป็นการแข่งขันฟุตบอลชายระดับทีมชาติชิงแชมป์ทวีปอเมริกาใต้ จัดขึ้นโดยสมาพันธ์ฟุตบอลอเมริกาใต้ (คอนเมบอล) ในปีนี้จะจัดขึ้นที่สหรัฐอเมริกา และร่วมจัดโดยคอนคาแคฟ จัดขึ้นตั้งแต่วันที่ 20 มิถุนายน ถึง 14 กรกฎาคม ค.ศ. 2024 ในครั้งนี้ สหรัฐ ได้เป็นเจ้าภาพในการจัดการแข่งขันเป็นครั้งที่สอง ต่อจากโกปาอาเมริกาเซนเตนาริโอ ในปี 2016 ผู้ชนะของรายการนี้จะได้ไปแข่งขันในคอนเมบอล–ยูฟ่าคัพออฟแชมเปียนส์ 2025 กับผู้ชนะฟุตบอลชิงแชมป์แห่งชาติยุโรป 2024 
อาร์เจนตินา เป็นทีมแชมป์จากการแข่งขันครั้งล่าสุดในปี 2021 ในปีนี้ นัดชิงชนะเลิศจะแข่งขันในวันที่ 14 กรกฎาคม ค.ศ. 2024 ที่สนามกีฬาฮาร์ดร็อค ในไมแอมี รัฐฟลอริดา
สนาม.
นัดเปิดสนามจะจัดขึ้นที่เมอร์เซเดส-เบนซ์ สเตเดียมในแอตแลนตา ในขณะที่รอบชิงชนะเลิศจะจัดขึ้นที่ สนามกีฬาฮาร์ดร็อค ในไมอามี่ การ์เด้นส์ ทั้งสองสนาม มีการประกาศเมื่อวันที่ 20 พฤศจิกายน พ.ศ. 2566 สถานที่อื่น ๆ ทั้งหมดได้รับการคัดเลือกและประกาศในวันที่ 4 ธันวาคม พ.ศ. 2566 สองสัปดาห์หลังจากพิธีเปิดและสนามนัดชิงชนะเลิศได้รับการยืนยัน
ทีมผสมในโอลิมปิกเยาวชนฤดูหนาว 2012

ทีมที่ประกอบด้วยนักกีฬาที่เป็นตัวแทนของคณะกรรมการโอลิมปิกแห่งชาติ (NOCs) ที่แตกต่างกันเรียกว่า ทีมผสม ได้เข้าร่วมแข่งขันใน โอลิมปิกเยาวชนฤดูหนาว 2012 ทีมเหล่านี้เข้าร่วมในรายการแข่งขันที่ประกอบด้วยทีมผสมทั้งหมด เมื่อทีมผสมได้รับเหรียญรางวัล ธงโอลิมปิกจะถูกเชิญขึ้นแทนที่จะเป็นธงชาติ เมื่อทีมผสมได้รับเหรียญทอง จะมีการบรรเลงเพลงสดุดีโอลิมปิกแทนเพลงชาติ
สรุปเหรียญรางวัล.
สรุปเหรียญรางวัลต่อไปนี้ แสดงรายการทุกประเทศที่นักกีฬาได้รับเหรียญรางวัลขณะแข่งขันในนามทีมผสม หากมีนักกีฬามากกว่าหนึ่งคนจากประเทศเดียวกันในทีมที่ชนะเหรียญรางวัล จะมีเพียงเหรียญเดียวที่มีสีนั้นเท่านั้นที่จะได้รับการบันทึก ดังนั้นในการสรุปเหรียญนี้ จีนจะได้รับเครดิตเพียง 1 เหรียญทองแทนที่จะเป็น 2 เหรียญทอง สำหรังราลวังชนะเลิศเหรียญทอง รายการสเกตความเร็วระยะสั้นประเภททีม
คณะกรรมการโอลิมปิกแห่งชาติ ทั้งหมด 15 ประเทศ รวมถึงเจ้าภาพออสเตรีย ที่มีนักกีฬาอย่างน้อยหนึ่งคนที่เป็นตัวแทนของทีมผสมได้รับเหรียญรางวัล
ทีมผสมในโอลิมปิกเยาวชนฤดูหนาว 2016

ทีมที่ประกอบด้วยนักกีฬาที่เป็นตัวแทนของคณะกรรมการโอลิมปิกแห่งชาติ (NOCs) ที่แตกต่างกันเรียกว่า ทีมผสม ได้เข้าร่วมแข่งขันใน โอลิมปิกเยาวชนฤดูหนาว 2016 ทีมเหล่านี้เข้าร่วมในรายการแข่งขันที่ประกอบด้วยทีมผสมทั้งหมด หรือในรายการที่มีการมีเข้าร่วมของทีมผสมและไม่ใช่ทีมผสม เมื่อทีมผสมได้รับเหรียญรางวัล ธงโอลิมปิกจะถูกเชิญขึ้นแทนที่จะเป็นธงชาติ เมื่อทีมผสมได้รับเหรียญทอง จะมีการบรรเลงเพลงสดุดีโอลิมปิกแทนเพลงชาติ มีทั้งหมด 6 รายการที่จะแข่งขันทีมผสมคณะกรรมการโอลิมปิกแห่งชาติ
สรุปเหรียญรางวัล.
สรุปเหรียญรางวัลดังต่อไปนี้ คือรายการของนักกีฬาจากแต่ละประเทศได้รับเหรียญรางวัลขณะแข่งขันในนามทีมผสม หากมีนักกีฬามากกว่าหนึ่งคนจากประเทศเดียวกันในทีมที่ชนะเหรียญรางวัล จะมีเพียงเหรียญเดียวที่มีสีนั้นเท่านั้นที่จะได้รับการบันทึก การสรุปเหรียญนี้จะแสดงจำนวนรายการที่แต่ละประเทศที่มีนักกีฬาในทีมผสมได้รับเหรียญรางวัล
คณะกรรมการโอลิมปิกแห่งชาติ ทั้งหมด 25 ประเทศที่่มีนักกีฬาอย่างน้อยหนึ่งคนที่เป็นตัวแทนของทีมผสมได้รับเหรียญรางวัล
เพื่อนายแค่หนึ่งเดียว

เพื่อนายแค่หนึ่งเดียว  เป็นละครชุดที่ออกอากาศในปี พ.ศ. 2565 นำแสดงโดย ณราวิชญ์ เลิศรัตน์โกสุมภ์ และ ภูวินทร์ ตั้งศักดิ์ยืน
ละครชุดนี้กำกับโดย ทิชากร ภูเขาทอง ผลิตโดย จีเอ็มเอ็มทีวี ร่วมกับฮาร์ดฟีลลิ่งฟิล์ม เปิดตัวครั้งแรกในงาน "GMMTV 2022 : BORDERLESS" ในวันที่ 1 ธันวาคม 2564 เริ่มออกอากาศเมื่อวันที่ 13 ธันวาคม 2565 และออกอากาศตอนสุดท้ายในวันที่ 28 กุมภาพันธ์ 2566 โดยออกอากาศทุกวันอังคาร เวลา 20:30 น.  ทางช่อง จีเอ็มเอ็ม 25 และออกอากาศบนแพลตฟอร์มออนไลน์ทางยูทูบพร้อมกันทั่วโลก
โตเกเลาในแปซิฟิกเกมส์ 2023

โตเกเลา จะเข้าร่วมแข่งขันกีฬาแปซิฟิกเกมส์ 2023 ในเมืองโฮนีอารา หมู่เกาะโซโลมอน ตั้งแต่วันที่ 19 พฤศจิกายนถึง 2 ธันวาคม พ.ศ. 2566 ครั้งนี้จะเป็นการปรากฏตัวครั้งที่ 8 ของโตเกเลาในแปซิฟิกเกมส์ นับตั้งแต่การแข่งขันครั้งแรกในปี ค.ศ. 1979
นักกีฬา.
ต่อไปนี้เป็นรายชื่อผู้เข้าแข่งขันในครั้งนี้
ยูโด.
โตเกเลาเลือกนักยูโด 1 คนสำหรับการแข่งขันครั้งนี้
ประเทศซามัวในแปซิฟิกเกมส์ 2023

ประเทศซามัว จะเข้าร่วมแข่งขันกีฬาแปซิฟิกเกมส์ 2023 ในเมืองโฮนีอารา หมู่เกาะโซโลมอน ตั้งแต่วันที่ 19 พฤศจิกายนถึง 2 ธันวาคม พ.ศ. 2566 ซามัวปรากฏตัวครั้งแรกในการแข่งขันเซาท์แปซิฟิกเกมส์ 1979 ซึ่งจัดขึ้นที่เมืองซูวา ประเทศฟิจิ
นักกีฬา.
ต่อไปนี้เป็นรายชื่อผู้เข้าแข่งขันในครั้งนี้
ลูกา 1

ลูกา 1  เป็นบทแรกของพระวรสารนักบุญลูกาในภาคพันธสัญญาใหม่ของคัมภีร์ไบเบิลของศาสนาคริสต์ เป็นหนึ่งในบทที่มีความยาวมากที่สุดในพันธสัญญาใหม่ด้วยจำนวน 80 วรรค ในบทนี้บรรยายถึงการกำเนิดของยอห์นผู้ให้บัพติศมาและเหตุการณ์ที่นำไปสู่การประสูติของพระเยซู ภายในบทนี้ยังมีเพลงสรรเสริญ 2 เพลง ได้แก่ เพลงสรรเสริญของมารีย์ (Magnificat) และ เพลงสรรเสริญของเศคาริยาห์ (Benedictus) ผู้เขียนนิรนามของพระวรสารลูการะบุชื่อของผู้รับคำอุทิศว่าเธโอฟีลัสซึ่งน่าจะเป็นบุคคลที่มีตัวตนจริง (แต่ไม่ทราบภูมิหลัง) แต่คำว่า "เธโอฟีลัส" อาจจะหมายถึงเพื่อนร่วมความเชื่อ เพราะคำว่า "เธโอฟีลัส" ("theo philus") เป็นคำในภาษากรีกที่มีความหมายว่าผู้รักพระเป็นเจ้า ธรรมเนียมของคริสต์ศาสนิกชนในยุคต้นยืนยันตรงกันว่าลูกาเป็นผู้เขียนพระวรสารนี้เช่นเดียวกับกิจการของอัครทูต เอกสารที่เชื่อว่าเขียนโดยลูกาซึ่งเขียนถึงเธโอฟีลัสเช่นเดียวกัน ชื่อพระวารสารว่า "พระวรสารนักบุญลูกา" ซึ่งพบในคัมภีร์ไบเบิลหลายเล่มและต้นฉบับบางส่วน ถูกเพิ่มเข้ามาในภายหลังโดยไม่มีข้อบ่งชี้ว่าแต่เดิมเป็นส่วนหนึ่งของพระวารสาร
ต้นฉบับ.
ข้อความต้นฉบับเขียนด้วยภาษากรีกคอยนี บทนี้แบ่งออกเป็น 80 วรรค
พยานต้นฉบับ.
ต้นฉบับบางส่วนในยุคต้นที่มีเนื้อหาของบทนี้ได้แก่:
อารัมภบท (1:1–4).
ลูกาผู้นิพนธ์พระวรสารเริ่มต้นพระวรสารด้วยข้อความว่า:
"#เปลี่ยนทาง เนื่องจากมีหลายคนอุตส่าห์เรียบเรียงเรื่องราวต่างๆ ซึ่งสำเร็จแล้วในท่ามกลางเรา #เปลี่ยนทาง ตามที่คนเหล่านั้นซึ่งเป็นผู้ที่ได้เห็นกับตาเองตั้งแต่ต้นและเป็นผู้ประกาศพระวจนะนั้นแสดงให้เรารู้ #เปลี่ยนทาง เพราะเหตุนี้ หลังจากที่ข้าพเจ้าสืบเสาะเรื่องราวเหล่านี้อย่างละเอียดตั้งแต่แรก จึงเห็นดีด้วยที่จะเรียบเรียงเรื่องตามลำดับเพื่อท่านเธโอฟีลัสที่เคารพยิ่ง #เปลี่ยนทาง เพื่อให้ท่านรู้ความจริงเกี่ยวกับเรื่องราวเหล่านั้นที่เคยมีผู้แจ้งให้ท่านทราบ"
"ในรัชกาลของเฮโรดกษัตริย์ของยูเดีย มีปุโรหิตคนหนึ่งชื่อเศคาริยาห์ซึ่งอยู่ในกองเวรอาบียาห์ ภรรยาของเศคาริยาห์ชื่อเอลีซาเบธ อยู่ในตระกูลอาโรน"
"ทารกน้อยนั้นก็เจริญวัยขึ้น และจิตวิญญาณก็มีกำลังทวีขึ้น ท่านไปอาศัยอยู่ในถิ่นทุรกันดารจนถึงวันที่ท่านมาปรากฏแก่ชนชาติอิสราเอล"
แปซิฟิกเกมส์ 2027

แปซิฟิกเกมส์ 2027  หรือที่รู้จักกันอย่างเป็นทางการในชื่อ แปซิฟิกเกมส์ ครั้งที่ 18 หรือ ปิเร  เป็นการแข่งขันกีฬาหลายประเภทระดับทวีปสำหรับประเทศและดินแดนในโซนแปซิฟิกใต้ กำหนดจัดขึ้นที่เมืองปิเร ตาฮีตี เฟรนช์พอลินีเชีย ตั้งแต่วันที่ 24 กรกฎาคม ถึง 8 สิงหาคม พ.ศ. 2570
ครั้งนี้จะเป็นการแขงขันแปซิฟิกเกมส์ครั้งที่สามที่จะจัดขึ้นในตาฮิติต่อจากเซาท์แปซิฟิกเกมส์ 1971 ในปาเปเอเต และ เซาท์แปซิฟิกเกมส์ 1995 ในปิเร
การแข่งขัน.
ประเทศที่เข้าร่วม.
คาดว่าจะมี 24 ประเทศและดินแดนที่จะเข้าร่วม: 22 แห่งเป็นสมาชิกของสมาคมแปซิฟิกเกมส์ (PGA), นิวซีแลนด์ และออสเตรเลีย
<templatestyles src="Div col/styles.css"/>
กีฬาฮอกกี้น้ำแข็งในโอลิมปิกเยาวชนฤดูหนาว 2024 – 3x3 ทีมชาย

กีฬาฮอกกี้น้ำแข็งในโอลิมปิกเยาวชนฤดูหนาว 2024 รายการ 3x3 ทีมผสมชาย เป็นการแข่งขันกีฬาฮอกกี้น้ำแข็งที่จัดขึ้นที่คังนึงฮ็อกกี้เซ็นเตอร์ ในคังนึง ประเทศเกาหลีใต้ ระหว่างวันที่ 20-25 มกราคม ค.ศ. 2024
ประเทศตูนิเซียในโอลิมปิกเยาวชนฤดูหนาว 2024

ประเทศตูนิเซีย จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 กันยายน มกราคมถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งแรกของตูนิเซียในการแข่งขันกีฬาโอลิมปิกเยาวชนฤดูหนาว ซึ่งจะเป็นการเข้าร่วมการแข่งขันกีฬาฤดูหนาว หรือ เยาวชนฤดูหนาว เป็นครั้งแรกสุดของประเทศด้วย
ผู้เข้าร่วมแข่งขัน.
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้
บอบสเล.
ตูนิเซียผ่านเข้ารอบบอบสเล 3 คน (ชาย 1 คนและหญิง 2 คน)
แอลเอ็กซ์คิวต์

แอลเอ็กซ์คิวต์ (LXQt) เป็น สิ่งแวดล้อมเดสก์ท็อปแบบบางเบา ที่เสรีและต้นทางเปิด มีที่มาจากการควบรวมโครงการแอลเอ็กซ์ดีอีเข้ากับเรเซอร์-คิวต์
แอลเอ็กซ์คิวต์เหมือนกับแอลเอ็กซ์ดีอี ตรงที่ไม่มีตัวจัดการหน้าต่างในตัวมันเอง แต่แอลเอ็กซ์คิวต์ให้ผู้ใช้ตัดสินใจจะใช้ตัวจัดการหน้าต่างตัวใด(ที่สามารถใช้ได้) โดยทั่วไปแล้วการแจกจ่ายลินุกซ์มักจะเลือก Openbox, Xfwm4 หรือ KWin เป็นตัวจัดการหน้าต่างให้กับแอลเอ็กซ์คิวต์
Hong Jen Yee ผู้พัฒนาแอลเอ็กซ์ดีอีรู้สึกผิดหวังจีทีเค 3 จึงได้หันมาทดลองใช้ คิวต์ ในต้นปี 2013 และเปิดตัวเวอร์ชันแรกของ PCMan File Manager ที่ใช้ คิวต์เมื่อวันที่ 26 มีนาคม 2013 ต่อมาเขาได้พอร์ตฟรอนต์เอนด์ Xrandr ของแอลเอ็กซ์ดีอีไปยัง คิวต์
เมื่อวันที่ 3 กรกฎาคม 2013 Hong Jen Yee ได้ประกาศว่าจะพอร์ตแอลเอ็กซ์ดีอีไปหาคิวต์แบบเต็มรูปแบบ และในวันที่ 21 กรกฎาคม 2013 มีการประกาศว่าโครงการแอลเอ็กซ์ดีอีได้ถูกควบรวมเข้ากับโครงการเรเซอร์-คิวต์ การควบรวมนี้ทำให้เวอร์ชันจีทีเคและคิวต์มีอยู่ร่วมกันในระยะสั้น แต่ในที่สุดการพัฒนาเวอร์ชันจีทีเคก็ชะลอตัวลงอย่างมาก และความพยายามส่วนใหญ่มุ่งเน้นไปที่พอร์ตคิวต์ การควบรวมแอลเอ็กซ์ดีอี-คิวต์เข้ากับเรเซอร์-คิวต์ได้รับการเปลี่ยนชื่อเป็นแอลเอ็กซ์คิวต์ และรุ่นแรก เวอร์ชัน 0.7.0 ได้รับการเผยแพร่เมื่อวันที่ 7 พฤษภาคม 2014
ด้วยการเปิดตัว 0.13 ในวันที่ 21 พฤษภาคม 2018 โครงการแอลเอ็กซ์คิวต์ได้แยกอย่างเป็นทางการจากแอลเอ็กซ์ดีอี พร้อมย้ายไปยังองค์กรแยกต่างหากบนกิตฮับ
ลูกา 2

ลูกา 2  เป็นบทที่ 2 ของพระวรสารนักบุญลูกาในภาคพันธสัญญาใหม่ของคัมภีร์ไบเบิลของศาสนาคริสต์ ซึ่งถือกันว่าเขียนโดยลูกาผู้นิพนธ์พระวรสาร เพื่อนร่วมทางของเปาโลอัครทูตในการเดินทางเผยแผ่ศาสนา ลูกา 2 ประกอบด้วยเรื่องราวการประสูติของพระเยซูในเบธเลเฮม, "การประกาศและการฉลองการประสูติ", การถวายพระกุมารเยซูในพระวิหารในเยรูซาเล็ม และเหตุการณ์ขณะพระองค์ทรงพระเยาว์ วรรคที่ 1-14 มักอ่านระหว่างการนมัสการในวันคริสต์มาส
ต้นฉบับ.
ข้อความต้นฉบับเขียนด้วยภาษากรีกคอยนี บทนี้แบ่งออกเป็น 52 วรรค
พยานต้นฉบับ.
ต้นฉบับบางส่วนในยุคต้นที่มีเนื้อหาของบทนี้ได้แก่:
การประสูติของพระเยซู (2:1–7).
พระวรสารลูกาบรรยายว่าจักรพรรดิออกัสตัสมีรับสั่งให้ทำสำมะโนประชากร ".. ทั่วทั้งแผ่นดิน" ในเวลานั้น (หรืออาจะ"ก่อนหน้านั้น") เป็นสมัยที่คีรินิอัสเป็นเจ้าเมืองซีเรีย จึงเป็นเหตุให้เมื่อพระเยซูใกล้จะประสูตินั้น โยเซฟและมารีย์ซึ่งอาศัยในนาซาเรธต้องเดินทางไปยังเบธเลเฮมซึ่งเป็นสถานที่ประสูติของกษัตริย์ดาวิด คัมภีร์ฉบับแปลเป็นภาษาอังกฤษหลายฉบับให้ความเห็นว่าวัตถุประสงค์ของการทำสำมะโนนั้นเพื่อที่ทุกคนจะได้รับการลงทะเบียน แต่ฉบับพระเจ้าเจมส์และฉบับอื่น ๆ ให้ความเห็นว่าเพื่อให้ทุกคนต้องเสียภาษี คัมภีร์ไบเบิลฉบับขยายความให้ความเห็นว่าเพื่อให้รวบรวมทะเบียนสำหรับการเก็บภาษี ความถูกต้องเกี่ยวกับเรื่องราวการประสูติของพระเยซูเป็นที่ถกเถียงในหมู่นักวิชาการสมัยใหม่หลายคน เนื่องจากคีรินิอัสยังไม่ได้เป็นเจ้าเมืองซีเรียจนกระทั่งปี ค.ศ. 6-7 ความคิดเห็นที่ว่าการทำสำมะโนเกิดขึ้น"ก่อนหน้า"สมัยที่คีรินิอัสเป็นเจ้าเมืองซีเรียนั้นเสนอขึ้นโดยจอห์น นอลแลนด์ (John Nolland) นักวิชาการคัมภีร์ไบเบิล เพื่อเป็นแนวทางในการแก้ไขความยุ่งยากทางประวัติศาสตร์เกี่ยวกับเวลาเมื่อพระเยซูประสูติซึ่งเกี่ยวข้องกับการทำสำมะโนนี้ 
"นี่เป็นครั้งแรกที่มีการจดทะเบียนสำมะโนครัว เกิดขึ้นในสมัยที่คีรินิอัสเป็นเจ้าเมืองซีเรีย"
วรรค 2.
ประโยคนี้มีการขนาบด้วยเครื่องหมายนขลิขิตในฐานะคำอธิบายในวงเล็บในฉบับพระเจ้าเจมส์
"คนทั้งหลายต่างก็ไปจดทะเบียนที่เมืองของตน"
วรรค 3.
ต้นฉบับส่วนใหญ่ระบุว่าเป็น ("polin", "เมือง") "ของตน" ส่วน Codex Bezae ระบุว่าเป็น ("patrida") หรือ "บ้านเกิด" "ของตน"
"เขา[โยเซฟ]ไปจดทะเบียนพร้อมกับมารีย์หญิงที่เขาหมั้นไว้แล้วและกำลังตั้งครรภ์"
วรรค 5.
แม้ว่าความในลูกา 1:32 จะบ่งบอกว่าตัวมารีย์เองอาจจะ "มาจากเชื้อสายของดาวิด" และเบธเลเฮมก็จึงเป็น "เมืองของเธอ" แต่ความในลูกา 2:5 นั้นความหมายที่ผู้นิพนธ์พระวรสารสื่อออกมาคือมารีย์เดินทางไปยังเบธเลเฮมเพื่อติดตามสามีคู่หมั้นของเธอ เรื่องเล่าในลูกา 1 ระบุว่ามารีย์เดินทางจากนาซาเรธไปยังเมืองหนึ่งในแถบภูเขาแคว้นยูเดียเพื่อเยี่ยมเอลีซาเบธผู้เป็นลูกพี่ลูกน้องของเธอ จากนั้นจึงกลับไปยังนาซาเรธ จากนั้นจงเดินทางอีกครั้งพร้อมกับโยเซฟจากนาซาเรธไปยังเบธเลเฮม 
"นางจึงคลอดบุตรชายหัวปี เอาผ้าอ้อมพันและวางไว้ในรางหญ้า เพราะว่าไม่มีที่ว่างในโรงแรมสำหรับพวกเขา"
ทูตสวรรค์และคนเลี้ยงแกะ (2:8-20).
จากนั้นลูกาจึงเล่าถึงเหล่าคนเลี้ยงแกะที่ดูแลฝูงแกะอยู่ใกล้เบธเลเฮม ซึ่งได้เห็นทูตสวรรค์มาเยือนแล้วบอกกับพวกเขาว่าในเบธเลเฮม "... พระผู้ช่วยให้รอดของพวกท่านคือพระคริสต์องค์พระผู้เป็นเจ้ามาประสูติที่เมืองของดาวิด (เบธเลเฮม)" 
"ทูตสวรรค์องค์นั้นกล่าวกับเขาทั้งหลายว่า “อย่ากลัวเลย เพราะเรานำข่าวดีมายังพวกท่าน เป็นความยินดีอย่างยิ่งที่จะมาถึงคนทั้งหลาย""
"เพราะว่าในวันนี้ พระผู้ช่วยให้รอดของพวกท่านคือพระคริสต์องค์พระผู้เป็นเจ้ามาประสูติที่เมืองของดาวิด"
ทางด่วนคุนหมิง–กรุงเทพ

ทางด่วนคุนหมิง–กรุงเทพ  เป็นข้อเสนอทางด่วนระหว่างประเทศ มีเส้นทางจากนครคุนหมิง มณฑลยูนนาน สาธารณรัฐประชาชนจีน ไปยังกรุงเทพมหานคร ประเทศไทย ผ่านทางประเทศลาว โดยช่วงแรกของทางด่วนสายนี้เปิดให้บริการใน ค.ศ. 2008
หากสร้างแล้วเสร็จทางด่วนสายนี้จะมีความยาวประมาณ โดยช่วงแรกที่สร้างเสร็จและเปิดให้บริการไปแล้วใน ค.ศ. 2017 มีระยะทาง คือจากคุนหมิง ผ่านเสียวเหมิงหย่าง (มีเส้นทางแยกไปยังเชียงรุ่ง) และข้ามชายแดนลาวที่บ่อหาน โดยทั้งหมดอยู่ในพื้นที่ของมณฑลยูนนาน ต่อมาของทางเส้นทางจะอยู่ในประเทศลาว ไปตามทางหลวงหมายเลข 13 และทางหลวงหมายเลข 3
การก่อสร้างดังกล่าวได้รับทุนร่วมจากจีน ลาว ไทย และธนาคารพัฒนาเอเชีย
เส้นทางจะลัดเลาะผ่านแนวป่าและที่ราบสูงทางตอนใต้ของมณฑลยูนนานและลาวตอนเหนือก่อนจะเข้าสู่ประเทศไทยที่เชียงของ จากนั้นจะวิ่งต่อไปทางใต้ ไปตามทางหลวงแผ่นดินหมายเลข 1 ซึ่งตลอดเส้นทางส่วนใหญ่จะเป็นถนนทางคู่ ทิศทางละ 2 ช่องจราจร จนกระทั่งใกล้ถึงกรุงเทพมหานครถนนจึงจะเป็นถนนที่ใกล้เคียงกับมาตรฐานของทางด่วน
ถนนทั้งหมดในลาวไม่ใช่ถนนมาตรฐานทางด่วน แต่เป็นถนนแบบสองช่องจราจรสวนกันตามข้อมูลในเดือนพฤษภาคม ค.ศ. 2019
1
ทางด่วนที่มีการวางแผนหรือระหว่างก่อสร้าง ได้แก่ ทางด่วนคุนหมิง–มัณฑะเลย์ (พม่า) และทางด่วนคุนหมิง–ฮานอย (เวียดนาม) ในขณะที่ทางด่วนวังเวียง–เวียงจันทน์สร้างแล้วเสร็จเมื่อ ค.ศ. 2020
เสรีรัฐออเรนจ์

เสรีรัฐออเรนจ์  เป็นสาธารณรัฐบูร์ที่เป็นอิสระภายใต้การปกครองของอังกฤษในแอฟริกาตอนใต้ในช่วงครึ่งหลังของคริสต์ศตวรรษที่ 19 ซึ่งสิ้นสุดลงหลังจากพ่ายแพ้และยอมจำนนต่อจักรวรรดิอังกฤษเมื่อสิ้นสุดสงครามบูร์ครั้งที่สองในปี 1902 เป็นรัฐทางประวัติศาสตร์ของจังหวัดฟรีสเตทในปัจจุบัน
อาณาเขตที่ทอดยาวระหว่างแม่น้ำออเรนจ์และวาลถูกกำหนดโดยสหราชอาณาจักรบริเตนใหญ่และไอร์แลนด์ในปี 1848 เมื่อภูมิภาคนี้ได้รับการประกาศให้เป็นอธิปไตยโดยมีชาวอังกฤษอาศัยอยู่ในบลูมฟอนเทน
สาธารณรัฐวูร์เทรคเกอร์แห่งนาตาเลียก่อตั้งขึ้นในปี 1837 บริหารพื้นที่ทางตอนเหนือซึ่งมีเมืองหลวงอยู่ที่วินเบิร์ก พื้นที่ทางตอนเหนือนี้ต่อมาได้รวมตัวกับสาธารณรัฐพอตเชฟสตรูม ซึ่งในที่สุดก็กลายเป็นส่วนหนึ่งของสาธารณรัฐเซาท์แอฟริกัน
หลังจากการมอบอำนาจอธิปไตยแก่สาธารณรัฐเซาท์แอฟริกัน อังกฤษพยายามละทิ้งความรับผิดชอบในการป้องกันและบริหารจัดการในดินแดนลุ่มแม่น้ำออเรนจ์และวาล ในขณะที่ชาวยุโรปในท้องถิ่นต้องการให้อังกฤษอยู่ต่อไป สิ่งนี้ทำให้อังกฤษยอมรับเอกราชของดินแดนนี้และได้รับเอกราชอย่างเป็นทางการในฐานะเสรีรัฐออเรนจ์เมื่อวันที่ 23 กุมภาพันธ์ 1854 ด้วยการลงนามในอนุสัญญาแม่น้ำออเรนจ์
เสรีรัฐออเรนจ์ถูกผนวกเข้ากับอาณานิคมแม่น้ำออเรนจ์ในปี 1900 และยุติความเป็นสาธารณรัฐอิสระเมื่อวันที่ 31 พฤษภาคม 1902 ด้วยการลงนามในสนธิสัญญาเฟเรนนิงิงเมื่อสิ้นสุดสงครามบูร์ครั้งที่สอง หลังจากช่วงการปกครองโดยตรงของอังกฤษ ก็ได้บรรลุการปกครองตนเองในปี 1907 และเข้าร่วมสหภาพแอฟริกาใต้ในปี 1910 ในฐานะจังหวัดเสรีรัฐออเรนจ์ พร้อมด้วยจังหวัดเคป นาตาล และทรานส์วาล ในปี 1961 สหภาพแอฟริกาใต้กลายเป็นสาธารณรัฐแอฟริกาใต้
ชื่อของสาธารณรัฐส่วนหนึ่งมาจากแม่น้ำออเรนจ์ ซึ่งได้รับการตั้งชื่อโดยนักสำรวจชาวดัตช์ โรเบิร์ต จาค็อบ กอร์ดอน เพื่อเป็นเกียรติแก่ตระกูลผู้ปกครองชาวดัตช์ ซึ่งก็คือราชวงศ์ออเรนจ์ ซึ่งชื่อนั้นได้ต้นกำเนิดมาจากราชรัฐออเรนจ์ในเบอร์กันดีของฝรั่งเศส ภาษาราชการในเสรีรัฐออเรนจ์คือภาษาดัตช์
แอฟริกาตะวันตกเฉียงใต้

แอฟริกาตะวันตกเฉียงใต้  หรือมีอีกชื่อหนึ่งว่า จังหวัดแอฟริกาตะวันตกเฉียงใต้ เป็นดินแดนภายใต้การปกครองของแอฟริกาใต้ตั้งแต่ปี 1915 ถึง 1990 หลังจากนั้นจึงกลายเป็นประเทศนามิเบีย มีพรมแดนติดกับแองโกลา (อาณานิคมของโปรตุเกสก่อนปี 1975) บอตสวานา (เบชวานาแลนด์) แอฟริกาใต้ และแซมเบีย (นอร์เทิร์นโรดีเซียก่อนปี 1964) ในระหว่างการควบคุมดินแดน แอฟริกาใต้ได้ใช้ระบบการแบ่งแยกสีผิวขในดินแดนแอฟริกาตะวันตกเฉียงใต้
อาณานิคมของเยอรมนีที่รู้จักกันในชื่อแอฟริกาตะวันตกเฉียงใต้ของเยอรมนีตั้งแต่ปี 1884 ถึง 1915 ได้มอบแก่สหภาพแอฟริกาใต้ภายหลังความพ่ายแพ้ของเยอรมนีในสงครามโลกครั้งที่หนึ่ง แม้ว่าคำสั่งดังกล่าวจะถูกยกเลิกโดยสหประชาชาติเมื่อวันที่ 27 ตุลาคม 1966 การควบคุมดินแดนของแอฟริกาใต้ยังคงดำเนินต่อไปแม้ว่าการกระทำดังกล่าวจะผิดกฎหมายระหว่างประเทศก็ตาม ดินแดนดังกล่าวได้รับการบริหารโดยตรงจากรัฐบาลแอฟริกาใต้ตั้งแต่ปี 1915 ถึง 1978 เมื่อการประชุมรัฐธรรมนูญเทิร์นฮาล ได้วางรากฐานสำหรับการปกครองกึ่งปกครองตนเอง ในช่วงรระหว่างปี 1978 ถึง 1985 แอฟริกาใต้ได้ค่อยๆ อนุญาตให้แอฟริกาตะวันตกเฉียงใต้มีรูปแบบการปกครองตนเอง ซึ่งสิ้นสุดด้วยการจัดตั้งรัฐบาลเอกภาพเฉพาะกาลแห่งชาติ
ในปี 1990 แอฟริกาตะวันตกเฉียงใต้ได้รับเอกราชในฐานะสาธารณรัฐนามิเบีย ยกเว้นอ่าววอลวิสและหมู่เกาะเพนกวิน ซึ่งยังคงอยู่ภายใต้การปกครองของแอฟริกาใต้จนถึงปี 1994
สะพานตาน-ลวีน (มอละมไยน์)

สะพานตาน-ลวีน เป็นสะพานที่ยาวที่สุดในประเทศพม่า ก่อนการสร้างสะพานปะโคะกู เชื่อมต่อเมืองมอละมไยน์ กับ เมาะตะมะ สร้างขึ้นที่จุดบรรจบกันของแม่น้ำสาละวิน แม่น้ำไจง์ และแม่น้ำอัตตรันในรัฐมอญ สะพานแห่งนี้มีรูปแบบเป็นถนนรถยนตร์ยาวสองไมล์ (3 กม.) ทางรถไฟยาวสี่ไมล์ (6 กม.) และมีทางเดินเท้า
ทางเข้าสะพานรถไฟบนฝั่งมอละมไยน์ยาว และฝั่งเมาะตะมะยาว ความยาวรวมของสะพานรถไฟคือ กระทรวงการก่อสร้างรับผิดชอบการออกแบบและสร้างสะพาน
สะพานโบโชะอองซาน

สะพานโบโชะอองซาน  เป็นสะพานข้ามแม่น้ำสาละวินในมอละมไยน์ ประเทศพม่า เชื่อมระหว่างมอละมไยน์กับอำเภอช่องโซน สะพานนี้มีอีกชื่อหนึ่งว่า สะพานเกาะบีลู่ เปิดให้ประชาชนชมอย่างเป็นทางการเมื่อวันที่ 9 พฤษภาคม พ.ศ. 2560
สะพานนี้คาดว่ามีค่าใช้จ่าย 59,800 ล้านจัต (46,046,000 ดอลลาร์สหรัฐ) และมีความยาว กว้าง 28 ฟุต และมีสะพานเหล็กโค้งสองทาง ถนนทางเข้ามูปุนด้านมอละมไยน์ เป็นถนนที่สั้นกว่าซึ่งมีความยาวประมาณ 757 ฟุต ถนนทางเข้ากะยอบนเกาะบีลู่ มีความยาว 16,980 ฟุต วันที่ 26 เมษายน พ.ศ. 2560 เวลา 21.00 น. มีการสร้างป้ายชื่อสะพานโบโชะอองซาน (เกาะบีลู่) และในวันที่ 27 เมษายน เวลาประมาณ 09.45 น. อนุญาตให้รถจักรยานยนต์และรถยนต์ผ่านสะพานได้ฟรี
ประเทศบราซิลในกีฬามหาวิทยาลัยโลก

ประเทศบราซิล เข้าร่วมการแข่งขันกีฬามหาวิทยาลัยโลก โดยอยู่ในอันดับที่ 25 ในตารางเหรียญรางวัลตลอดกาลในกีฬามหาวิทยาลัยโลกฤดูร้อน บราซิลไม่ได้รับเหรียญรางวัลใด ๆ ในกีฬามหาวิทยาลัยโลกฤดูหนาว ประเทศนี้ได้เข้าร่วมการแข่งขันกีฬาฤดูร้อนทุกครั้งและเป็นเจ้าภาพกีฬามหาวิทยาลัยโลกฤดูร้อน 1963 ในปอร์โตอาเลเกร
สรุปเหรียญรางวัล.
กีฬามหาวิทยาลัยโลกฤดูร้อน.
     ประเทศเจ้าภาพ
กีฬาบิลเลียดในเวิลด์เกมส์ 2017

การแข่งขันกีฬาบิลเลียด ในกีฬาเวิลด์เกมส์ 2017 จัดขึ้นที่เซนเทนเนียลฮอลล์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 26–30 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 64 คน จาก 34 ประเทศ
ประเทศที่เข้าร่วมแข่งขัน.
มีนักกีฬา 64 คน จาก 34 ชาติเข้าร่วมการแข่งขันกีฬาบิลเลียด ดังนี้
<templatestyles src="Div col/styles.css"/>
กีฬาลีลาศในเวิลด์เกมส์ 2017

การแข่งขันกีฬาลีลาศ ในกีฬาเวิลด์เกมส์ 2017 จัดขึ้นที่เซนเทนเนียลฮอลล์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 28–29 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 140 คน จาก 38 ประเทศ
ประเทศที่เข้าร่วมแข่งขัน.
มีนักกีฬา 140 คน จาก 38 ชาติเข้าร่วมการแข่งขันกีฬาลีลาศ ดังนี้
<templatestyles src="Div col/styles.css"/>
กีฬาดำน้ำฟินสวิมมิ่งในเวิลด์เกมส์ 2017

การแข่งขันกีฬาดำน้ำฟินสวิมมิ่ง ในกีฬาเวิลด์เกมส์ 2017 จัดขึ้นที่สระว่ายน้ำออร์บิต้า เมืองวรอตซวาฟ ประเทศโปแลนด์ ระหว่างวันที่ 21–22 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 95 คน จาก 19 ประเทศ
ประเทศที่เข้าร่วมแข่งขัน.
มีนักกีฬา 95 คน จาก 19 ชาติเข้าร่วมการแข่งขันกีฬาดำน้ำฟินสวิมมิ่ง ดังนี้
<templatestyles src="Div col/styles.css"/>
กีฬาฟิสต์บอลในเวิลด์เกมส์ 2017

การแข่งขันกีฬาฟิสต์บอล ในกีฬาเวิลด์เกมส์ 2017 จัดขึ้นที่สนามกีฬาโอลอว์ก้า ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 22–25 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 60 คน จาก 6 ประเทศ
ประเทศที่เข้าร่วมแข่งขัน.
มีนักกีฬา 60 คน จาก 6 ชาติเข้าร่วมการแข่งขันกีฬาฟิสต์บอล ดังนี้
<templatestyles src="Div col/styles.css"/>
เค็นอิจิโร มัตสึดะ

เค็นอิจิโร มัตสึดะ (; โรมาจิ: "Matsuda Ken'ichirō", 22 มกราคม 1978 –) เป็นนักพากย์ชาวญี่ปุ่น เกิดที่จังหวัดไซตามะ สังกัดอาตส์วิชัน ส่วนสูง 174 ซม.
ปัป มาตาร์ ซาร์

ปัป มาตาร์ ซาร์  เป็นนักฟุตบอลอาชีพชาวเซเนกัลที่เล่นเป็นกองกลางตัวรับให้แก่ทอตนัมฮอตสเปอร์ในพรีเมียร์ลีกและทีมชาติเซเนกัล
ระดับสโมสร.
ปัป มาตาร์ ซาร์เปิดตัวการเล่นระดับอาชีพกับเฌเนราซียงฟุต ทีมในประเทศบ้านเกิดของเขา ก่อนที่จะเซ็นสัญญา 5 ปีกับแม็สในลีกเอิงเมื่อวันที่ 15 กันยายน 2020
ในตอนแรก ซาร์ถูกส่งไปเล่นให้กับทีมสำรองของแม็สในช็องปียอนานาซียอนาล 2 แต่ลงเล่นเพียง 1 นัดก่อนที่เขาจะถูกเรียกตัวกลับสู่ทีมชุดใหญ่หลังจากฤดูกาลต้องจบลงเนื่องจากการแพร่ระบาดของโควิด-19 ในฝรั่งเศส เขาประเดิมสนามให้กับทีมชุดใหญ่ของแม็สเมื่อวันที่ 29 พฤศจิกายน 2020 ในการแข่งขันลีกเอิงที่พบกับแบร็สต์ เมื่อวันที่ 31 มกราคม 2021 ซาร์ยิงประตูแรกในลีกเอิงในเกมเยือน ซึ่งเป็นชัยชนะเหนือเบรสต์ 4–2
เมื่อวันที่ 27 สิงหาคม 2021 ซาร์เซ็นสัญญากับทอตนัมฮอตสเปอร์ แต่แม็สได้ยืมตัวซาร์จนกระทั่งจบฤดูกาล 2021–22 ในวันที่ 1 มกราคม 2023 ในที่สุดซาร์ก็ได้เปิดตัวในพรีเมียร์ลีกที่รอคอยมานานโดยลงเล่นแทนอีฟว์ บีซูมา ในนาทีที่ 80 ในเกมที่แพ้ในบ้านต่อแอสตันวิลลา 0–2 นับตั้งแต่การปรากฏตัวครั้งแรกของเขาเจอกับแอสตันวิลลา ซาร์ได้ลงเล่นให้สเปอร์เป็นประจำ ไม่ว่าจะลงเป็นตัวสำรองหรือเป็นตัวจริงก็ตาม เขามีส่วนร่วมกับประตูแรกโดยแอสซิสต์ในวันที่ 28 พฤษภาคม 2023 ในเกมสุดท้ายของฤดูกาลที่ออกไปเยือนและเอาชนะลีดส์ยูไนเต็ด 4–1 เมื่อวันที่ 19 สิงหาคม 2023 ซาร์ทำประตูแรกให้ทอตนัมฮอตสเปอร์ในเกมเหย้านัดแรกของฤดูกาล 2023–24 โดยชนะแมนเชสเตอร์ยูไนเต็ด 2–0
ดำน้ำฟินสวิมมิ่ง

ดำน้ำฟินสวิมมิ่ง  เป็นกีฬาใต้น้ำ ที่ใช้เทคนิคการว่ายน้ำโดยใช้ตีนกบ 4 เทคนิค ประกอบด้วย บนผิวน้ำโดยใช้สน็อกเกิลด้วยตีนกบเดี่ยว (monofins) หรือตีนกบคู่ (bifins) หรือใต้น้ำด้วยตีนกบเดี่ยวโดยการกลั้นหายใจ หรือใช้อุปกรณ์ดําน้ำลึกแบบเปิด มีการจัดการแข่งขันที่มีระยะคล้ายกับการแข่งขันว่ายน้ำ ทั้งการว่ายน้ำสระ และการว่ายน้ำในที่เปิด การแข่งขันในระดับโลกและระดับทวีปจัดโดยสมาพันธ์กีฬาใต้น้ำโลก (CMAS) กีฬานี้จัดการแข่งขันชิงแชมป์โลกครั้งแรกขึ้นในปี 1976 นอกจากนี้ยังได้รับการนําเสนอในเวิลด์เกมส์ในฐานะกีฬาเทรนด์สปอร์ตตั้งแต่ปี 1981 และยังเป็นกีฬาสาธิตในการแข่งขันยูโรเปียนเกมส์ 2015 ในเดือนมิถุนายน 2015
เทคนิค.
การว่ายฟินสวิมมิ่งบนพื้นผิวน้ำ.
การว่ายฟินสวิมมิ่งบนพื้นผิวน้ำ (surface finswimming; SF) คือการว่ายบนผิวน้ำโดยใช้หน้ากาก สน็อกเกิล และตีนกบเดี่ยว การแข่งขันแบบพื้นผิวน้ำจัดแข่งในระยะทาง 50, 100, 200, 400, 800, 1500, ผลัดผสม 4 × 50 (ชาย 2 คน, หญิง 2 คน), ผลัด 4 × 100 และผลัด 4 × 200 เมตร ในสระว่ายน้ำและในระยะทางไกลต่าง ๆ ในสภาพแวดล้อมน้ำเปิด นักว่ายน้ำจะต้องอยู่บนผิวน้ำตลอดเวลาการแข่งขัน ยกเว้นเมื่อเริ่มหรือกลับตัวที่ปลายสระว่ายน้ำ โดยอนุญาตให้ลงน้ำในระยะ 15 เมตรได้
การว่ายฟินสวิมมิ่งแบบกลั้นหายใจ.
การว่ายฟินสวิมมิ่งแบบกลั้นหายใจ (apnoea finswimming; AP) คือการว่ายน้ำใต้น้ำในสระว่ายน้ำโดยใช้หน้ากาก ตีนกบเดี่ยว และการกลั้นหายใจ การแข่งขันแบบกลั้นหายใจจะจัดแข่งในระยะทาง 50 เมตร ใบหน้าของนักว่ายน้ำจะต้องจุ่มน้ำตลอดการแข่งขัน มิฉะนั้นอาจเสี่ยงต่อการตัดสิทธิ์ การแข่งแบบกลั้นหายใจไม่ได้จัดแข่งในสภาพแวดล้อมน้ำเปิดด้วยเหตุผลด้านความปลอดภัย
การว่ายแบบใต้น้ำพร้อมเครื่องช่วยหายใจ.
การว่ายแบบใต้น้ำพร้อมเครื่องช่วยหายใจ (immersion finswimming; IM) คือการว่ายน้ำใต้น้ำโดยใช้หน้ากาก ตีนกบเดี่ยว และเครื่องช่วยหายใจใต้น้ำสำหรับสระว่ายน้ำ แม้ว่าจะไม่มีข้อกำหนดเกี่ยวกับวิธีการพกพาเครื่องช่วยหายใจ แต่ก็ไม่สามารถเปลี่ยนหรือถอดในระหว่างการแข่งขันได้ การแข่งแบบเครื่องช่วยหายใจจัดขึ้นในระยะทาง 100 และ 400 เมตร ใบหน้าของนักว่ายน้ำจะต้องจุ่มน้ำตลอดการแข่งขัน ไม่เช่นนั้นจะเสี่ยงต่อการตัดสิทธิ์ การแข่งแบบเครื่องช่วยหายใจไม่ได้จัดแข่งในสภาพแวดล้อมน้ำเปิดด้วยเหตุผลด้านความปลอดภัย ในอดีตมีการในน้ำเปิดเป็นระยะทาง 1,000 เมตร
ตีนกบคู่.
ตีนกบคู่ (bi-fins; BF) การว่ายบนผิวน้ำพร้อมกับหน้ากาก ท่อหายใจ และตีนกบคู่ โดยใช้ท่าฟรีสไตล์ การแข่งแบบตีนกบคู่ จัดขึ้นในระยะทาง 50, 100, 200, 400 และผลัดผสม 4 × 100 (ชาย 2 คน หญิง 2 คน) ในสระว่ายน้ำและในระยะทางไกลต่าง ๆ ในสภาพแวดล้อมน้ำเปิด เช่น 4 กิโลเมตร และ 6 กิโลเมตร มีรายงานว่าการแข่งแบบตีนกบคู่เปิดตัวในปี 2006 เพื่อให้โอกาสในการแข่งขันโดยนักว่ายน้ำที่ไม่สามารถซื้อชุดตีนกบเดี่ยวได้ นักว่ายน้ำจะต้องอยู่บนผิวน้ำตลอดเวลาการแข่งขัน ยกเว้นเมื่อเริ่มหรือกลับตัวที่ปลายสระว่ายน้ำ โดยอนุญาตให้ลงน้ำในระยะ 15 เมตรได้
เชิงอรรถ.
รหัสโรงพิมพ์

รหัสโรงพิมพ์  หรือ บรรทัดตัวเลข  เป็นข้อความหนึ่งบรรทัดอยู่ในหน้าลิขสิทธิ์ของหนังสือ (มันจะอยู่ด้านหลังหลังหน้าปกรอง ในหนังสือที่พิมพ์เป็นภาษาอังกฤษ) ใช้ระบุจำนวนการพิมพ์ซ้ำของหนังสือในฉบับพิมพ์นั้น วิธีการนี้เริ่มใช้กันมานับแต่กลางคริสต์ศตวรรษที่ 20 และเป็นที่นิยมใช้กันหลัง ค.ศ. 1970
ตัวอย่างด้านล่างนี้
หมายถึงการพิมพ์หนังสือในครั้งแรก ตัวเลขจะค่อยถูกลบออกในการพิมพ์ครั้งถัดไป เมื่อมีเลข "1" อยู่หมายถึงว่าเป็นการพิมพ์ครั้งแรกในฉบับพิมพ์นั้น ถ้าเป็นการพิมพ์ครั้งที่สองในฉบับพิมพ์นั้นเลข "1" จะถูกลบออกไป ตัวเลขที่แสดงอยู่หลังจากการลบออกก็คือ "2"
ตัวอย่าง.
โดยทั่วไปรหัสโรงพิมพ์จะเป็นอนุกรมตัวเลขที่ไม่ซ้ำกันหรือเป็นตัวอักษร แต่โครงสร้างหรือวิธีการนำเสนอไม่ได้มีรูปแบบที่ตายตัวดังแสดงในตัวอย่างต่อไปนี้
อนุกรมของตัวเลขอาจจะเป็นลำดับที่ลดลงหรือเพิ่มขึ้นก็ได้
ลำดับตัวเลขอาจไม่ได้มีทิศทางเดียว อาจจะสลับกันจากซ้ายไปขวา
ในบางกรณีอาจมีตัวเลขสองหลักที่แสดงถึงปีอยู่ด้วย
ในตัวอย่างนี้หมายถึงการพิมพ์ซ้ำเป็นครั้งที่สองเมื่อ ค.ศ. 1970 ของฉบับพิมพ์นั้น
เมื่อสำนักพิมพ์จัดจ้างให้ผู้รับเหมาจัดพิมพ์ อาจมีการใส่ชื่อผู้รับจ้างทำการพิมพ์ด้วยก็ได้ 
ตัวอย่างข้างต้นมีความหมายว่า 
เชิงอรรถ.
<templatestyles src="Reflist/styles.css" />
ปืนเล็กยาวจู่โจม ไทป์ 58

ไทป์ 58  เป็นปืนเล็กยาวจู่โจมที่ถูกทำขึ้นในเกาหลีเหนือ ซึ่งลอกเลียนแบบมาจากปืน เอเค-47 ของโซเวียต ที่ถูกออกแบบโดยมีฮาอิล คาลาชนิคอฟ นี่คืออาวุธแรกที่ถูกทำขึ้นในเกาหลีหนือควบคู่ไปกับปืน พีพีชา-41 ซึ่งถูกทำขึ้นภายใต้ใบอนุญาตที่มีชื่อว่า ไทป์ 49 มันถูกทำขึ้นในโรงงาน 61 และ 65 ในช็องจิน
หมายเหตุ.
<templatestyles src="Refbegin/styles.css" />
<templatestyles src="การอ้างอิง/styles.css"/>ก ในฐานะผู้ออกแบบปืนเอเค-47 ซึ่งเป็นแบบในการพัฒนาปืนเล็กยาวจู่โจม ไทป์ 58 นี้
ดรากัน ปันเตลิช

ดรากัน ปันเตลิช (9 ธันวาคม ค.ศ. 1951 – 20 ตุลาคม ค.ศ. 2021) เป็นนักฟุตบอลระดับอาชีพชาวยูโกสลาเวียซึ่งทำหน้าที่เป็นผู้รักษาประตู เขายิงได้มากกว่า 20 ประตูตลอดอาชีพของเขา ที่โดยส่วนใหญ่มาจากลูกจุดโทษ
ประวัติ.
ปันเตลิชเกิดที่ลอซนีกา ประเทศเซอร์เบีย โดยหลังจากเริ่มทำหน้าที่ร่วมกับสโมสรฟุตบอลราเชวัชและกราฟิเชอร์เบลเกรด ปันเตลิชก็ใช้เวลาสิบฤดูกาลกับสโมสรฟุตบอลรัชนิชกีนีชตั้งแต่ ค.ศ. 1971 ถึง 1981 เขาลงเล่นมากกว่า 250 นัดในยูโกสลาฟเฟิสต์ลีก โดยยิงได้ 15 ประตู ส่วนในการแข่งลีกกับสโมสรฟุตบอลวเลสโมสตาร์ เขายิงประตูชัยจากภายในเขตโทษของตัวเอง
ต่อมา ปันเตลิชได้ย้ายไปที่ประเทศฝรั่งเศสและเข้าร่วมสโมสรฟุตบอลฌีรงแด็งเดอบอร์โด โดยเป็นตัวแทนของทีมนี้สองฤดูกาล ส่วนใน ค.ศ. 1982 บอร์โดเล่นโดยไม่มีผู้รักษาประตูในเกมเยือนสโมสรฟุตบอลน็องต์เพื่อประท้วงการสั่งโทษแบนของปันเตลิช ซึ่งน็องต์เป็นฝ่ายชนะ 6 ประตูต่อ 0 และแมตช์ดังกล่าวได้กลายเป็นวิดีโอ 'ปล่อยไก่' หลักของกีฬาฟุตบอล
หลังจากเล่นให้แก่สโมสรฟุตบอลทีม็อกในช่วงสั้น ๆ ในยูโกสลาฟเซคันด์ลีก ปันเตลิชได้กลับมาสู่สโมสรฟุตบอลรัชนิชกีนีชในฤดูกาล 1984–1985 ก่อนที่จะอำลาการเป็นนักฟุตบอลอาชีพจากเกมนี้
ปันเตลิชเสียชีวิตเมื่อวันที่ 20 ตุลาคม ค.ศ. 2021 ที่ศูนย์คลินิกของมหาวิทยาลัยนีช หลังจากการต่อสู้กับโควิด-19 ได้ไม่นาน เมื่ออายุ 69 ปี
ผลงานอาชีพระดับนานาชาติ.
ในระดับทีมชาติ ปันเตลิชติดทีมชาติยูโกสลาเวีย 19 นัดระหว่าง ค.ศ. 1979 ถึง 1984 โดยยิงได้สองประตู นอกจากนี้ เขายังเป็นตัวแทนของประเทศในโอลิมปิกฤดูร้อน 1980 โดยพวกเขาจบในอันดับที่สี่ และได้เข้าร่วมฟุตบอลโลก 1982
ประตูระดับนานาชาติ.
แหล่งที่มา: 11v11
อาชีพหลังการเป็นนักฟุตบอล.
หลังจากจบอาชีพการเป็นนักฟุตบอล ปันเตลิชรับหน้าที่ผู้จัดการทีมรัชนิชกีนีชชั่วคราวระหว่างเดือนพฤศจิกายน ค.ศ. 1989 ถึงมีนาคม ค.ศ. 1990 และเขายังเป็นประธานสโมสรดังกล่าวในช่วงปลายคริสต์ทศวรรษ 1990
อาชีพทางการเมือง.
ปันเตลิชเป็นสมาชิกพรรคเอกภาพเซอร์เบีย (SSJ) ที่ก่อตั้งโดยเฌลย์กอ รัซนาโตวิช อาร์กัน และเขาเป็นสมาชิกรัฐสภาเซอร์เบียใน ค.ศ. 2000–2004
เกียรติประวัติ.
ร่วมกับสโมสรฟุตบอลรัชนิชกีนีช
เทย์เลอร์สวิฟต์โปรดักชัน

เทย์เลอร์สวิฟต์โปรดักชัน  เป็นบริษัทผู้ผลิตภายในของนักร้องและนักแต่งเพลงชาวอเมริกัน เทย์เลอร์ สวิฟต์ เป็นบริษัทผลิตผลงานสื่อโสตทัศน์ของสวิฟต์ทั้งหมดมาตั้งแต่ปี 2018 รวมถึงมิวสิกวิดีโอและภาพยนตร์ของเธอ
ประวัติ.
นักร้องและนักแต่งเพลงชาวอเมริกัน เทย์เลอร์ สวิฟต์ มองว่าสื่อโสตทัศน์เป็นองค์ประกอบสำคัญในกระบวนการประพันธ์เพลงของเธอ เมื่ออาชีพการงานของเธอก้าวหน้ามากขึ้น เธอจึงเจาะลึกเรื่องการเขียนบท การกำกับ และการผลิต ผู้กำกับหลายคนที่สวิฟต์ร่วมงานด้วย คือ โรมัน ไวต์ และโจเซฟ คาห์น ซึ่งต่างก็ชื่นชมการมีส่วนร่วมของเธอในการสร้างสรรค์มิวสิกวิดีโอของเธอ ในปี 2015 สวิฟต์ได้รับรางวัลไพรม์ไทม์เอมมี สาขาโปรแกรมโต้ตอบดีเด่นในฐานะผู้อำนวยการสร้างบริหารแอปโต้ตอบ "เอเม็กซ์อันเตจด์: เทย์เลอร์ สวิฟต์ เอ็กซ์พีเรียนซ์" เธอผลิตมิวสิกวิดีโอ "แบดบลัด" ซึ่งได้รับรางวัลแกรมมี สาขามิวสิกวิดีโอยอดเยี่ยมในปี 2016
ภาษาปะหล่อง

ภาษาปะหล่อง หรือ Ta'ang  มีอีกชื่อว่า De'ang  เป็นกลุ่มภาษาย่อยในตระกูลภาษาออสโตรเอเชียติกที่มีผู้พูดมากกว่าครึ่งล้านคนในประเทศพม่า (รัฐฉาน) และประเทศเพื่อนบ้าน ชาวปะหล่องแบ่งออกเป็น Palé (Ruching), Rumai และ Shwe และแต่ละกลุ่มมีภาษาเป็นของตนเอง
จำนวนผู้พูดยังไม่เป็นที่แน่ชัด โดยมีผู้พูดในกลุ่มชน Shwe 150,000 คนใน ค.ศ. 1982, Ruching (Palé) 272,000 คนใน ค.ศ. 2000 และ Rumai 139,000 คนที่ไม่ทราบวันที่บันทึก แผนที่ชุดภาษาใกล้สูญของโลกของยูเนสโกจัดให้ภาษาปะหล่องอยู่ในกลุ่มภาษาที่ "ใกล้สูญขั้นรุนแรง"
เป๊งจิ๋ว

เป๊งจิ๋ว ในภาษาจีนกลางเรียกว่า ปิงโจว  เป็นหนึ่งในเก้ามณฑลของจีนโบราณ ตามตำนาน เมื่อต้ายฺหวี่ (ป. 2200-2100 ปีก่อนคริสตกาล) แก้ปัญหาน้ำท่วม พระองค์ได้แบ่งดินแดนจีนออกเป็นเก้ามณฑล บันทึกประวัติศาสตร์เช่น"โจวหลี่"และ"ฮั่นชู"หมวด "ศาสตรนิพนธ์ภูมิศาสตร์" (เล่มที่ 28) บันทึกว่าเป๊งจิ๋วเป็นหนึ่งในเก้ามณฑล มณฑลเป๊งจิ๋วมีพื้นที่ครอบคลุมนครเป่าติ้ง มณฑลเหอหนาน และนครไท่หยวนกับต้าถงในมณฑลชานซีในปัจจุบัน
เดสตินี อูดอกี

อิเนโยมา เดสตินี อูดอกี (เกิด 28 พฤศจิกายน 2002) เป็นนักฟุตบอลอาชีพชาวอิตาลี ปัจจุบันเล่นในตำแหน่งแบ็กซ้ายให้กับทอตนัมฮอตสเปอร์ และทีมชาติอิตาลี
ระดับสโมสร.
เฮลแลสเวโรนา.
อูโดกีได้รับการพัฒนาฝีเท้าจากระบบเยาวชนของเฮลแลสเวโรนา และเปิดตัวในเซเรียอาเมื่อวันที่ 8 พฤศจิกายน 2020 ในเกมเสมอ 2–2 กับเอซีมิลาน โดยลงเล่นไปทั้งสิ้น 6 นัด
อูดีเนเซ.
เมื่อวันที่ 15 กรกฎาคม 2021 อูโดกีย้ายไปร่วมทีมอูดีเนเซด้วยสัญญายืมตัวตลอดฤดูกาลพร้อมออปชันซื้อขาด เขาลงเล่นให้สโมสร 37 นัด โดยส่วนใหญ่เป็นวิงแบ็กซ้าย และยิงได้ 5 ประตู
ทอตนัมฮอตสเปอร์.
เมื่อวันที่ 16 สิงหาคม 2022 ทอตนัมฮอตสเปอร์ยืนยันว่าพวกเขาได้เซ็นสัญญากับอูโดกีแบบถาวรด้วยสัญญา 5 ปีจนถึงปี 2027 โดยที่อูโดกีถูกส่งตัวกลับไปให้อูดิเนเซยืมตัวทันทีสำหรับฤดูกาล 2022–23 อูโดกีประเดิมสนามให้กับทอตนัมเมื่อวันที่ 13 สิงหาคม 2023 ระหว่างนัดแรกของพรีเมียร์ลีก ฤดูกาล 2023–24 โดยเป็นตัวจริงในเกมเยือนเบรนต์ฟอร์ด
ระดับทีมชาติ.
อูโดกีเกิดในอิตาลี มีเชื้อสายไนจีเรีย เขาเป็นนักฟุตบอลเยาวชนทีมชาติของอิตาลี
เมื่อวันที่ 3 กันยายน 2021 เขาเปิดตัวกับทีมชาติอิตาลีรุ่นอายุไม่เกิน 21 ปี โดยเป็นตัวจริงในการแข่งขันฟุตบอลชิงแชมป์แห่งชาติยุโรปรุ่นอายุไม่เกิน 21 ปี 2023 รอบคัดเลือกกับลักเซมเบิร์ก ซึ่งจบลงด้วยชัยชนะ 3–0
มิจิโนกุ

มิจิโนกุ (みちのく) อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
หอศิลปมหาวิทยาลัยกรุงเทพ

หอศิลปมหาวิทยาลัยกรุงเทพ หรือ BUG (Bangkok University Gallery) เป็นหอศิลป์และพิพิธภัณฑ์ในในกรุงเทพมหานคร 
หอศิลปมหาวิทยาลัยกรุงเทพเป็นหอศิลป์เอกชน 2 ชั้น ในวิทยาเขตกล้วยน้ำไทของมหาวิทยาลัยกรุงเทพ "Bangkok Art Map" ระบุว่าหอศิลปมหาวิทยาลัยกรุงเทพเป็นหอศิลป์ที่ "ใหญ่ที่สุดและดีที่สุดแห่งหนึ่งในกรุงเทพมหานคร"
ฟาเบียนา โกเมซ

ฟาเบียนา โกเมซ (เกิดวันที่ 8 ธันวาคม ค.ศ. 1986 ในมอนเตวิเดโอ) เป็นนักวอลเลย์บอลชายหาดและอดีตนักเทนนิสชาวอุรุกวัย
เธอเป็นชาวอุรุกวัยคนแรกร่วมกับมาริอา เอวเฆเนีย นิเอโต ที่แข่งวอลเลย์บอลชายหาดชิงแชมป์โลก
เตียวเภา

เตียวเภา มีชื่อในภาษาจีนกลางว่า จาง ผู่  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" เป็นขุนพลของรัฐวุยก๊กใต้บังคับบัญชาของโจฮิวระหว่างยุทธการที่เซ็กเต๋ง
เตียวเภาเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
เตียวเภาปรากฏเป็นตัวละครในนวนิยาย"สามก๊ก"ตอนที่ 96 เตียวเภาเป็นกองหน้าที่ทัพโจฮิว ได้รับมอบหมายให้นำทหารหลายพันนายไปต่อสู้กับทหารง่อก๊ก เตียวเภาขี่ม้าออกไปแล้วพูดว่า "พวกโจรจงรีบยอมจำนนเสีย!" ชีเซ่งขี่ม้าออกไปรบกับเตียวเภา เตียวเภาสู้ไม่ได้ก็ล่าถอยกลับมาหาโจฮิว โจฮิวจึงคิดจะใช้กลพิศดารในการพิชิตทัพง่อก๊ก จึงให้เตียวเภากำลังทหาร 20,000 นายไปซุ่มโจมตีทางใต้ของเซ็กเต๋ง (石亭 "ฉือถิง") ด้านลกซุนแม่ทัพใหญ่ทัพง่อก๊กมอบหมายให้จูหวนและจวนจ๋องนำทหารคนละ 30,000 นายยกไปตามทางเซ็กเต๋งไปยังหลังค่ายของโจฮิวและจุดไฟเผา ระหว่างที่จูหวนยกกำลังไปหลังค่ายโจฮิว ก็พบเตียวเภากำลังซุ่มทหารอยู่ เตียวเภาไม่รู้ว่ากองกำลังที่ยกมาเป็นทหารง่อก๊ก จึงถูกจูหวนใช้ดาบสังหาร
เสื่อ (หน่วยวัด)

เสื่อ หรือ โจ (畳 หรือ 帖) เป็นหน่วยวัดขนาดพื้นที่ของห้องซึ่งใช้ในญี่ปุ่น มีที่มาจากเสื่อทาตามิ โดยเสื่อทาตามิอาจมีขนาดแตกต่างกันไป แต่ขนาดเสื่อที่ใช้เป็นหน่วยนี้ได้ถูกกำหนดไว้อย่างชัดเจนว่าเท่ากับ 1.62 ตารางเมตร 
ภาพรวม.
ที่ญี่ปุ่นนั้นแต่เดิมพื้นที่ของพื้นห้อง โดยเฉพาะห้องญี่ปุ่น จะแสดงด้วยจำนวนเสื่อทาตามิที่ปูภายในห้อง และต่อมาแม้แต่ในห้องที่ไม่ได้ปูเสื่อทาตามิก็ยังมีการนำหน่วยนี้มาใช้เพื่อแสดงพื้นที่ด้วย เพื่อความสะดวก ในยุคปัจจุบันนี้ก็ยังถูกใช้ทั่วไปเนื่องจากเป็นหน่วยที่บอกแล้วเห็นภาพชัด
อย่างไรก็ตาม เนื่องจากเสื่อทาตามิมีหลายขนาด พื้นที่จึงแตกต่างกันไปขึ้นอยู่กับขนาดเสื่อทาตามิที่ใช้เป็นมาตรฐาน
สึโบะ

สึโบะ (; โรมาจิ: "tsubo") หรือ พย็อง  เป็นหน่วยวัดพื้นที่ตามมาตราชั่งตวงวัดของญี่ปุ่น ในกฎการชั่งน้ำหนักและการวัดในยุคเมจิได้นิยามไว้ให้สึโบะเท่ากับพื้นที่ 400/121 ตารางเมตร คือประมาณ ซึ่งเท่ากับพื้นที่ของสี่เหลี่ยมจัตุรัสที่มีด้านยาว 6 ชากุ
1 สึโบะ = 2 เสื่อ (ทาตามิ)
ในญี่ปุ่น ตามกฎบัญญัติการวัดตั้งแต่ปี 1966 ได้ห้ามใช้สึโบะในการทำธุรกรรมหรือการรับรอง โดยกำหนดให้ใช้ ตารางเซนติเมตร ตารางเมตร เฮกตาร์ ตารางกิโลเมตร ฯลฯ
เรือรบสหรัฐ (ยูเอสเอส)

เรือรบสหรัฐ  หรือใช้คำย่อในคำนำหน้าชื่อเรือว่า ยูเอสเอส  ใช้ในการระบุถึงเรือในประจำการของกองทัพเรือสหรัฐและใช้งานกับเฉพาะเรือที่ได้เข้าประจำการแล้วเท่านั้น ซึ่งก่อนเข้าประจำการ เรืออาจจะถูกเรียกว่า หน่วยเรือก่อนเข้าประจำการ (pre-commissioning unit: PCU) ซึ่งชื่อเรืออย่างเป็นทางการจะถูกเรียกโดยไม่มีคำนำหน้าชื่อเรือ
หลังจากเรือถูกปลดประจำการ เรือจะถูกเรียกโดยไม่มีคำนำหน้าชื่อเรือ แม้ว่าผู้คนทั่วไปจะเรียกเรือที่ปลดประจำการเหล่านั้นด้วยคำนำหน้าว่า "ex-" ในรูปแบบของ "ex-ชื่อเรือ" แม้เรือนั้นยังใช้การในราชการกองทัพเรืออยู่แต่ไม่ได้เข้าประจำการในการรบ จะใช้คำนำหน้าเรือว่า USNS ซึ่งย่อมาจาก United States Naval Ship
ในช่วงเริ่มต้นกองทัพเรือสหรัฐ ไม่มีวิธีมาตรฐานในการกำหนดรูปแบบเรือของกองทัพเรือสหรัฐ จนกระทั่งปี พ.ศ. 2450 เมื่อประธานาธิบดีทีโอดอร์ โรเซอเวลต์ ออกคำสั่งฝ่ายบริหารที่ 549 ในวันที่ 8 มกราคม โดยกำหนดให้เรือของกองทัพเรือสหรัฐทุกลำจะมีการกำหนด "ชื่อของเรือดังกล่าว จะนำหน้าด้วยคำว่า เรือรบสหรัฐ (United States Ship) หรือตัวอักษร U.S.S. และไม่มีคำหรืออักษรอื่นใด"
ข้อบังคับของกองทัพเรือในปัจจุบัน กำหนดให้มีการจำแนกประเภทและสถานะของเรือรบและยานรบ ดังนี้
— ข้อบังคับกองทัพเรือสหรัฐฯ, 1990, มาตรา 0406
ประมวลกฎหมายยาเสพติด

ประมวลกฎหมายยาเสพติด เป็นประมวลกฎหมายลำดับที่ 8 ของไทยที่ได้บังคับใช้เมื่อวันที่ 9 ธันวาคม 2564 ในรัชสมัยของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เพื่อเป็นการยกเครื่องแนวทางการแก้ปัญหายาเสพติด โดยเป็นการรวบรวมกฎหมายที่เกี่ยวข้องกับยาเสพติดหลายฉบับที่กระจายอยู่ตามที่ต่าง ๆ ให้มาอยู่ในกฎหมายฉบับเดียว
พิพิธภัณฑสถานแห่งชาติ ขอนแก่น

พิพิธภัณฑสถานแห่งชาติ ขอนแก่น เริ่มก่อสร้างเมื่อปี พ.ศ. 2510 เพื่อจัดรวบรวม รักษาและจัดแสดงโบราณวัตถุ ศิลปวัตถุ สร้างเสร็จและเปิดโดยพระบาทสมเด็จพระมหาภูมิพลอดุลยเดชมหาราช บรมนาถบพิตรเมื่อ พ.ศ. 2515 มีการจัดแสดงทั้งแบบถาวรและชั่วคราว 
นิทรรศการ.
ยุคก่อนประวัติศาสตร์.
จัดแสดงเรื่องราวในอดีตของขอนแก่นซึ่งเป็นแหล่งอารยธรรมสำคัญของภาคอีสาน จากหลายหลักฐานที่พบทางโบราณคดีจึงสามารถสรุปได้ว่า มีชุมชนโบราณตั้งถิ่นฐานอยู่ในเขตจังหวัดเป็นจำนวนมาก
พิพิธภัณฑสถานแห่งชาติ ขอนแก่นได้รวบรวมโบราณสถานทางภาคเหนือและภาคตะวันออกของประเทศไทย โดยเฉพาะที่พบในบ้านเชียง จังหวัดอุดรธานี ซึ่งได้รับการขึ้นทะเบียนเป็นมรดกทางวัฒนธรรมขององค์การยูเนสโก
วัดแค (อำเภอท่าเรือ)

วัดแค หรือ วัดแคอรัญญิก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำป่าสัก ในตำบลปากท่า อำเภอท่าเรือ จังหวัดพระนครศรีอยุธยา เนื่อที่ 12 ไร่ 1 งาน 26 ตารางวา ปัจจุบันมีเจ้าอาวาสคือ พระครูพิทักษ์อรัญกิจ (วิชัย ฐิติคุโณ)
วัดแคตั้งวัดเมื่อ พ.ศ. 2295 ไม่ปรากฏนามผู้สร้าง ผู้บริจาคที่ดินได้รับพระราชทานวิสุงคามสีมา เมื่อวันที่ 3 กรกฎาคม พ.ศ. 2535 โบราณสถานสำคัญคือ เจดีย์โบราณ 3 องค์ ด้านหลังอุโบสถ ภายในวัดได้ให้ทางราชการใช้ที่ดินตั้งโรงเรียนคือ โรงเรียนวัดแค จัดตั้งขึ้นเมื่อวันที่ 5 กันยายน พ.ศ. 2465 เริ่มแรกได้ใช้ศาลาการเปรียญในการทำการเรียนการสอน
แอร์เอเชียแคมโบเดีย

แอร์เอเชียแคมโบเดีย  เป็นสายการบินราคาประหยัดสัญชาติกัมพูชา ที่มีฐานการบินที่ท่าอากาศยานนานาชาติพนมเปญ สายการบินก่อตั้งขึ้นผ่านการทำกิจการร่วมค้าระหว่างแอร์เอเชียและกลุ่มนักลงทุนศิวิไลซ์เอเชียในวันที่ 9 ธันวาคม ค.ศ. 2022 โดยได้เริ่มดำเนินงานในวันที่ 2 พฤษภาคม ค.ศ. 2024
ประวัติ.
ในเดือนพฤษภาคม ค.ศ. 2017 แอร์เอเชียวางแผนที่จะเปิดสายการบินในเครือในประเทศกัมพูชาเพื่อรองรับนักท่องเที่ยวที่เพิ่มขึ้นจากมาเลเซียที่มาเยือนเมืองต่างๆ ของกัมพูชา ทั้งพนมเปญ เสียมราฐ และพระสีหนุ แผนการำจัดตั้งทั้งหมดหยุดชะงักจนแอร์เอเชียกลับมาดำเนินการต่อในเดือนพฤศจิกายน ค.ศ. 2019 ซึ่งจะได้รับการสนับสนุนจากสำนักงานเลขาธิการการบินพลเรือนแห่งรัฐในเดือนมกราคม ค.ศ. 2020
เมื่อวันที่ 9 ธันวาคม ค.ศ. 2022 แอร์เอเชียและศิวิไลซ์เอเชีย ลงนามในข้อตกลงร่วมทุนเพื่อก่อตั้งแอร์เอเชียแคมโบเดีย โดยกลุ่มแคปิตอล เอ เบอร์ฮาดจะถือหุ้นส่วน 51% ในขณะที่กลุ่มศิวิไลซ์เอเชียจะถือหุ้น 49% ที่เหลือ สายการบินคาการณ์ว่าจะได้รับการอนุมัติในวันที่ 18 มีนาคม ค.ศ. 2024 และคาดการณ์ว่าจะเริ่มดำเนินงานในวันที่ 2 พฤษภาคมของปีเดียวกัน
จุดหมายปลายทาง.
แอร์เอเชียแคมโบเดียจะให้บริการเที่ยวบินไปยังจุดหมายปลายทางในระยะสี่ชั่วโมงจากฐานการบิน โดยจะให้บริการสู่จุดหมายปลายทางในอาเซียนเป็นหลัก และมีการคาดการณ์ว่าจะทำการบินในเส้นทางสู่อินเดีย จีน และประเทศในเอเชียเหนือ
ฝูงบิน.
ณ เดือนพฤษภาคม ค.ศ. 2025 แอร์เอเชียแคมโบเดียมีเครื่องบินประจำการในฝูงบินดังนี้:
แอร์เอเชียแคมโบเดียมีอายุฝูงบินเฉลี่ย 13.4 ปี
สาธารณรัฐอิรัก (ค.ศ. 1958–1968)

สาธารณรัฐอิรัก  หรือเรียกขานอีกนามหนึ่งว่า สาธารณรัฐอิรักที่หนึ่ง เช่นเดียวกันกับ อิรักสมัยกอซิม (1958–1963) และ อิรักสมัยนาศิร (1963–1968) เป็นรัฐที่ก่อตั้งขึ้นเมื่อ ค.ศ. 1958 ภายใต้การปกครองของประธานาธิบดี มุฮัมมัด นะญีบ อัรรุบาอี และนายกรัฐมนตรี อับดุลกะรีม กอซิม ขึ้นสู่อำนาจครั้งแรกผ่านการปฏิวัติ 14 กรกฎาคม ซึ่งราชวงศ์ฮัชไมต์ของราชอาณาจักรอิรักถูกโค่นล้ม ส่งผลให้ราชอาณาจักรและสหพันธรัฐอาหรับล่มสลายและก่อตั้งสาธารณรัฐอิรักขึ้น ต่อมากลุ่มชาตินิยมอาหรับเข้ายึดอำนาจและโค่นล้มกอซิมในการปฏิวัติรอมฎอนในเดือนกุมภาพันธ์ 1963 จากนั้นกลุ่มนัสเซอริสต์ก็รวมอำนาจของตนหลังจากการรัฐประหารอีกครั้งในเดือนพฤศจิกายน 1963 ยุคนั้นสิ้นสุดลงด้วยการที่พรรคบะอัธขึ้นสู่อำนาจในการทำรัฐประหารในเดือนกรกฎาคม 1968
การเปลี่ยนแปลงอาณาเขต.
อิรักได้ควบคุมดินแดนของอดีตราชอาณาจักรอิรักทั้งหมด และจอร์แดนก็กลายเป็นรัฐเอกราชอีกครั้ง
จุดมุ่งหมายในอาณาเขต.
กอซิมระบุเฉพาะถึงขอบเขตจำกัดทางเหนือ–ใต้จากจุดเหนือสุดถึงจุดใต้สุด ตามสโลแกนที่มีชื่อเสียงของระบอบว่า "จากซาโคทางเหนือถึงคูเวตทางใต้" ซาโคคือชายแดนระหว่างอิรักกับตุรกี รัฐบาลกอซิมในอิรักและผู้สนับสนุนสนับสนุนลัทธิไม่ฝักใฝ่ฝ่ายใดของชาวเคิร์ดต่อสิ่งที่พวกเขาเรียกว่า "เคอร์ดิสถานที่ผนวกเข้ากับอิหร่าน" ซึ่งหมายความว่าอิรักสนับสนุนการรวมรัฐเคอร์ดิสถานของอิหร่านเข้ากับเคอร์ดิสถานของอิรัก รัฐบาลกอซิมยื่นข้อเรียกร้องที่ไม่เปิดเผยต่อฆูเซสถาน โดยอ้างสิทธิเหนือคูเวตอย่างไม่เปิดเผย ซึ่งในขณะนั้นถูกอังกฤษควบคุมจนกระทั่งได้รับเอกราชใน ค.ศ. 1961
เศรษฐกิจ.
ภายใต้ระบอบการปกครองของกอซิม รัฐบาลอิรักดำเนินการและวางแผนเกี่ยวกับเศรษฐกิจได้ส่งเสริมหลักการทางเศรษฐกิจเก้าประการ: (1) การวางแผนเศรษฐกิจทั่วทั้งเศรษฐกิจ; (2) รื้อการผูกขาดและเสริมสร้างความเข้มแข็งให้กับชนชั้นกลาง (3) ปลดปล่อยเศรษฐกิจจากจักรวรรดินิยม (4) การยกเลิกระบบการถือครองที่ดิน (5) สร้างการค้ากับทุกประเทศ (6) ความสัมพันธ์ทางเศรษฐกิจที่ใกล้ชิดกับประเทศอาหรับ (7) การขยายภาครัฐ (8) การให้กำลังใจภาคเอกชน และ (9) สร้างอัตราการเติบโตทางเศรษฐกิจที่สูงขึ้น
วัดยาย

วัดยาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลม่วงยาย อำเภอเวียงแก่น จังหวัดเชียงราย ที่ดินตั้งวัดมีเนื้อที่ 4 ไร่
วัดยาย หรือ วัดหลวงพ่อทิพย์ เริ่มสร้างเมื่อ พ.ศ. 2259 โดยตั้งเป็นสำนักสงฆ์ ไม่มีพระสงฆ์จำพรรษา ต่อมีพระครูบาอาทิตย์ได้เดินธุดงค์มาปักกลดใต้ต้นศรีดอนหัวนา ชาวบ้านจึงได้นิมนต์มาพักที่สำนักสงฆ์ และท่านได้อัญเชิญพระพุทธรูปมาประดิษฐานด้วย 1 องค์ เป็นพระพุทธรูปทองสำริดรมดำ ขนาดหน้าตักกว้าง 90 เซนติเมตร สูงจากฐาน 117 เซนติเมตร เป็นพระสิงห์ 3 ปางมารวิชัย ต่อมามีการสร้างวิหารแต่ไม่เสร็จ ครูบาอาทิตย์ร่วมกับชาวบ้านจึงย้ายไปตั้งวัดยังสถานที่ใหม่เมื่อ พ.ศ. 2263 
เมื่อ พ.ศ. 2465 ได้สร้างวิหาร แล้วเสร็จเมื่อ พ.ศ. 2471 และได้รับพระราชทานวิสุงคามสีมา เมื่อวันที่ 30 ตุลาคม พ.ศ. 2488 และเมื่อ พ.ศ. 2538 ได้เริ่มบูรณะสร้างวิหารหลังปัจจุบันจนถึง พ.ศ. 2542 จึงแล้วเสร็จ
วัดมีพระพุทธรูปสำคัญคือ พระเจ้าตองติ๊บ (พระเจ้าทองทิพย์) เป็นพระพุทธรูปโลหะสำริด ขนาดหน้าตัก 2 ศอก ได้มาจากวัดร้างแห่งหนึ่งริมฝั่งแม่น้ำงาว นอกจากนั้นยังมีพระธาตุรัตนมณีศรีบุญอนันต์ สร้างขึ้นเพื่อเป็นที่ระลึกพุทธชยันตี 2600 ปี แห่งการตรัสรู้ของพระพุทธเจ้าในวันวิสาขบูชา พ.ศ. 2555
พิพิธภัณฑ์เด็ก

พิพิธภัณฑ์เด็ก เป็นสถาบันที่จัดเตรียมนิทรรศการและรายการเพื่อส่งเสริมประสบการณ์การเรียนรู้ตามอัธยาศัยสำหรับเด็ก พิพิธภัณฑ์เด็กแตกต่างกับพิพิธภัณฑ์แบบดั้งเดิมที่โดยทั่วไปมีนโยบายห้ามแตะต้องสิ่งจัดแสดง พิพิธภัณฑ์เด็กมีสิ่งจัดแสดงเชิงตอบโต้ที่ออกแบบมาเพื่อให้เด็กจับต้องได้ ทฤษฎีที่อยู่เบื้องหลังการจัดแสดงเช่นนี้คือกิจกรรมที่สามารถเป็นสื่อการสอน โดยเฉพาะอย่างยิ่งในวัยเด็กเล็ก พิพิธภัณฑ์เด็กส่วนใหญ่เป็นองค์กรไม่แสวงผลกำไร และหลายแห่งดำเนินการโดยอาสาสมัคร หรือเจ้าหน้าที่มืออาชีพจำนวนไม่มาก
องค์กรวิชาชีพระดับนานาชาติของพิพิธภัณฑ์เด็ก ได้แก่ สมาคมพิพิธภัณฑ์เด็ก (The Association of Children's Museums; ACM) ซึ่งก่อตั้งขึ้นในปี พ.ศ. 2505 ในชื่อสมาคมพิพิธภัณฑ์เยาวชนอเมริกัน (The American Association of Youth Museums; AAYM) ในปี พ.ศ. 2550 มีสถาบันที่เป็นสมาชิกของสมาคมทั้งหมด 341 แห่งใน 23 ประเทศ และสมาคมพิพิธภัณฑ์เด็กแห่งยุโรปแฮนส์ออน! (The Hands On! Europe Association of Children's Museum; HO!E) ก่อตั้งขึ้นในปี พ.ศ. 2537 โดยมีสถาบันที่เป็นสมาชิกใน 34 ประเทศเมื่อปี พ.ศ. 2550 พิพิธภัณฑ์หลายแห่งที่เป็นสมาชิกของสมาคมพิพิธภัณฑ์เด็ก (ACM) เสนอการเป็นสมาชิกภาพร่วมกัน โดยอนุญาตให้สมาชิกของพิพิธภัณฑ์หนึ่งสามารถเยี่ยมชมพิพิธภัณฑ์อื่น ๆ ทั้งหมดได้ฟรีหรือลดราคา
สนามฮอกกี้น้ำแข็ง

สนามฮอกกี้น้ำแข็ง หรือ สนามกีฬาฮอกกี้น้ำแข็ง  เป็นสถานที่จัดกีฬาฮอกกี้น้ำแข็ง หรือกีฬาอื่น ๆ เช่น บรูมบอล ริงเงตต์ และ ลานแบนดี
สนามกีฬาในร่มอเนกประสงค์.
สนามฮอกกี้น้ำแข็งจำนวนหนึ่งได้รับการออกแบบเพื่อใช้ในกีฬาหลายประเภท เช่น บาสเก็ตบอล ในสนามกีฬาในร่มอเนกประสงค์หลายแห่ง เช่น ยูไนเต็ดเซ็นเตอร์ ในชิคาโก และ คริปโต.คอม อารีนา ในลอสแอนเจลิส พื้นไม้อัดหุ้มฉนวนจะถูกวางทีละชิ้น บนพื้นผิวน้ำแข็ง จากนั้นจึงวางแผงสนามบาสเก็ตบอล ถูกวางไว้เหนือสิ่งนั้น
อำนาจชั่วคราวของแนวร่วมในอิรัก

อำนาจชั่วคราวของแนวร่วมในอิรัก (CPA; ,) เป็นรัฐบาลเฉพาะกาลของอิรักที่ก่อตั้งขึ้นหลังจากการบุกครองประเทศเมื่อวันที่ 19 มีนาคม 2003 โดยกองกำลังข้ามชาติที่นำโดยสหรัฐ (หรือ 'แนวร่วม') และการล่มสลายของอิรักบะอษ์
การก่อตั้งนั้นอ้างถึงข้อมติของคณะมนตรีความมั่นคงแห่งสหประชาชาติที่ 1483 (2003) และกฎแห่งสงครามของแนวร่วมก่อตั้งขึ้นในเดือนพฤษภาคม 2003 และมอบอำนาจให้ฝ่ายบริหาร นิติบัญญัติ และตุลาการเหนือรัฐบาลอิรักตั้งแต่ช่วงก่อตั้ง CPA เมื่อวันที่ 21 เมษายน 2003 จนถึงยุติกิจการเมื่อวันที่ 28 มิถุนายน 2004 (14 เดือน 1 สัปดาห์)
แนวร่วมถูกวิพากษ์วิจารณ์อย่างรุนแรงถึงการจัดการกองทุนที่จัดสรรไว้สำหรับการฟื้นฟูอิรักอย่างไม่ถูกต้อง โดยที่เงินจำนวนมากกว่า 8 พันล้านดอลลาร์เหล่านี้ไม่ได้รับการตรวจสอบ รวมถึงเงินสดกว่า 1.6 พันล้านดอลลาร์ที่เกิดขึ้นในห้องใต้ดินในเลบานอน
วัดห้วยลึก (จังหวัดเชียงราย)

วัดห้วยลึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลม่วงยาย อำเภอเวียงแก่น จังหวัดเชียงราย ที่ดินตั้งวัดมีเนื้อที่ 4 ไร่
วัดห้วยลึกตั้งวัดเมื่อ พ.ศ. 2478 ได้รับพระราชทานวิสุงคามสีมาเมื่อวันที่ 14 กันยายน พ.ศ. 2564
วัดมีรูปแบบศิลปะลาว วิหารหลักปัจจุบันสร้างแทนหลังเก่าที่มีสภาพทรุดโทรมก่อสร้างแล้วเสร็จเมื่อ พ.ศ. 2541 ทางวัดห้วยลึกได้สร้างพระธาตุหลวงเวียงจันทน์จำลอง
โบราณวัตถุในวัดมีพระพุทธรูปไม้มงคลแกะสลักทำมาจากไม้ค้ำ ไม้ยอ ไม้คูณ หรือไม้กฤษณา มีจำนวนทั้งหมด 35 องค์ มีอายุราว 200–300 ปี เป็นพระพุทธรูปไม้ที่บรรพบุรุษได้นำติดตัวเข้ามาครั้งอพยพจาก สปป.ลาว สมัยสงครามอินโดจีน วัดยังมีเรือขุดโบราณไม้ตะเคียนที่ชาวบ้านพบเจอและนำขึ้นมาจากสันดอนทรายกลางแม่น้ำโขงบริเวณใกล้หมู่บ้าน เมื่อ พ.ศ. 2553 ปูชนียวัตถุ ได้แก่ พระพุทธรูปปูนปั้น พระพุทธรูปทองเหลือง และรอยพระพุทธบาทจำลอง
พิพิธภัณฑ์ไร่นา

พิพิธภัณฑ์ไร่นา เป็นพิพิธภัณฑ์ที่สร้างจากไร่นาเก่าแก่และอาคารของไร่นา โดยใช้นำเสนอประวัติศาสตร์การเกษตร บ่อยครั้งที่ไร่นาอันเป็นที่ตั้งพิพิธภัณฑ์เป็นไร่นาที่ยังคงใช้งานอยู่ เพื่อวัตถุประสงค์ในการสาธิตและให้ความรู้ นอกจากนี้ พิพิธภัณฑ์ไร่นาบางแห่งยังได้รับการร้องขอให้ย้ายที่ หมายถึงว่าพิพิธภัณฑ์ที่เน้นด้านการเกษตร ประวัติศาสตร์การทำไร่นา หรือชีวิตในชนบท จะถูกย้ายจากที่ตั้งเดิมไปยังที่ตั้งใหม่ การย้ายที่นี้อาจเกิดขึ้นได้จากหลายสาเหตุ เช่น ความพยายามในการอนุรักษ์ การพัฒนาเมือง การขยายตัว หรือการปรับปรุงการเข้าถึงสำหรับผู้มาเยือน